Rickaym/Myanmar-G12L-Benchmark huggingface dataset:
ငါကိုလွယ် အမယ်ကြီးနှင့်

မေးခွန်း: အိုင်ချင်းအစမှာ ဘာနဲ့စလေ့ရှိသလဲ။
အဖြေ: “ချစ်တဲ့သူငယ်လေ၊ သူငယ်ချင်းကောင်း ယောင်းမတို့လေ”

မေးခွန်း: အိုင်ချင်းက ဘယ်လိုအကြောင်းအရာတွေရေးသလဲ။
အဖြေ: တောမူတောရာ

မေးခွန်း: အိုင်ချင်းကဗျာထဲက ဘယ်ရသကို ကြိုက်သလဲ။ ဘာ့ကြောင့်လဲ။
အဖြေ: ဟာသရသကို ကြိုက်ပါသည်။ မိန်းမပျိုလေးက ချစ်သူအတွက် စိုးရိမ်စိတ်ကြောင့် ညီမထွေးလေးကို စေလွှတ်ကာ ကြည့်ခိုင်းလိုက်သည့်အခါ ချစ်သူမှာ "ရွာလယ်ခေါင်တွင်၊ ခုတင်ကြီးမှာ စောင်းတီးလို့လေး” ဟူ၍ အေးအေးဆေးဆေး မြင်တွေ့လိုက်ရသဖြင့် ရွှင်ပြုံးမိစေပါသည်။

မေးခွန်း: အိုင်ချင်းကဗျာအဖွဲ့တွေက ကျေးလက်ယဉ်ကျေးမှုသရုပ်ကို ပေါ်လွင်စေသလား။
အဖြေ: ပေါ်လွင်စေပါသည်။

မေးခွန်း: မိန်းမပျိုလေးရဲ့စိတ်ကို ပေါ်လွင်စေတဲ့အဖွဲ့တွေက ဘာတွေလဲ။
အဖြေ: “သူခိုးဆိုညွှန်း၊ မီးလင်းထွန်းလို့၊ ဝန်းကြသောခါ ၊ ဆင်းချခုန်၊ လမ်းဆုံရောက်ပါလိမ့်မလားရှင်”

မေးခွန်း: ကျေးတောသူလေးရဲ့ချစ်သူနဲ့ မိဘအကြား ဗျာများနေပုံ ပေါ်လွင်စေပါသလား။
အဖြေ: ပေါ်လွင်စေပါသည်။
သြဝါဒထူးပျို့

မေးခွန်း: ပျို့ဝေါဟာရ၏ အဓိပ္ပာယ်ကို ရှင်းပြပါ။
အဖြေ: “ပုဒ်ရေပေါင်းများစွာဖွဲ့ဆိုသော လေးလုံးစပ်လင်္ကာရှည်တစ်မျိုး” (မြန်မာအဘိဓာန် စာ - ၂၁၀)

မေးခွန်း: ပျို့မှာ မည်သည့်အကြောင်းအရာတွေကို ရေးဖွဲ့လေ့ရှိသလဲ။
အဖြေ: အများအားဖြင့် ဗုဒ္ဓဝင်၊ ငါးရာ့ငါးဆယ်၊ ဇာတ်ကြီးဆယ်ဘွဲ့၊ ဇင်းမယ်ပဏ္ဏာသ၊ သြဝါဒ၊ နီတိများ ဖြစ်သည်။

မေးခွန်း: ပျို့ကိုရေးဖွဲ့ရာတွင် မည်သည့်ကာရန်စနစ်ဖြင့် ရေးဖွဲ့လေ့ရှိသလဲ။
အဖြေ: လေးလုံးစပ်လင်္ကာ၏ ကာရန်စနစ် ၆ နည်းဖြစ်သည့် ၄-၃-၁၊ ၄-၃-၂၊ ၄-၁၊ ၄-၂၊ ၃-၁၊ ၃-၂ တို့ဖြင့် ရေးဖွဲ့လေ့ရှိသည်။

မေးခွန်း: “ဂုဏ်အင်အထူး၊ ကျေးဇူးရှိသူ၊ ထိုထိုလူကို၊ မပြူဒေါသ၊ မာန်မထဘဲ၊ နှိမ့်ချခြင်းလျှင်၊ တန်ဆာဆင်၏”
ရဲ့ ဆိုလိုရင်းကို ဖော်ပြပါ ။
အဖြေ: “မိမိအပေါ် ဂုဏ်ကျေးဇူး အထူးရှိသူ ကျေးဇူးရှင်အပေါ်၌ အမျက်ဒေါသမထွက်သင့်ကြောင်း၊ မာန်မာန မထားဘဲ မိမိကိုယ်ကို နှိမ့်ချကာ ဆက်ဆံခြင်းသည် ထိုသူ၏ အဆင်တန်ဆာ အရည်အချင်းဖြစ်၏။”

မေးခွန်း: သြဝါဒစကား၏ အဓိပ္ပာယ်ကို ဖော်ပြပါ။
အဖြေ: သြဝါဒ = ဆုံးမစကား (မြန်မာအဘိဓာန်စာ - ၄၁၅)

မေးခွန်း: သြဝါဒထူးပျို့တွင် မည်သည့်စာအရေးအသားအဖွဲ့ အများဆုံးပါသနည်း။
အဖြေ: ကျိုးကြောင်းပြအဖွဲ့၊ ဖွင့်ဆိုရှင်းပြအဖွဲ့များ အများဆုံးတွေ့ရသည်။

မေးခွန်း: “ဆံမြူခြမ်းမျှ” မည်သည့်အလင်္ကာမြောက်ကြောင်း ရှင်းပြပါ။
အဖြေ: အကျင့်သီလနှင့် ပတ်သက်၍ ဒေါသစိတ်ကို အနည်းငယ်မျှမဖြစ်အောင် ထိန်းသိမ်းသင့်ကြောင်း
ဆံပင်တစ်ခြမ်းမျှ၊ မြူမှုန်တစ်ခြမ်းမျှ မထွက်အောင် စောင့်ထိန်းအပ်ကြောင်း အလွန်အကြူးဖွဲ့ဆိုထားသဖြင့် အတိသယဝုတ္တိအလင်္ကာမြောက်သည်။
ပေါင်းရှစ်ယောက် ကောက်စိုက်သူ

မေးခွန်း: သံချိုကဗျာသည် မည်သည့်ခေတ်တွင် တွင်ကျယ်လာသောကဗျာဖြစ်သနည်း။
အဖြေ: တောင်ငူခေတ်၊ ကုန်းဘောင်ခေတ်၊ ကုန်းဘောင်ခေတ်နှောင်းပိုင်း။

မေးခွန်း: သံချိုကဗျာကို မည်သို့ဖွဲ့ဆိုထားသနည်း။
အဖြေ: အသံသာယာအောင် နဘေထပ်များဖြင့် ဖွဲ့ဆိုထားသောကဗျာ ဖြစ်သည်။

မေးခွန်း: သံချိုစပ်နည်းကို ဖော်ပြပါ။
အဖြေ: သံချိုစပ်နည်းသည် လေးချိုးကဲ့သို့ အချိုးလေးခုရှိပြီး အခံကာရန်၊ အအုပ်ကာရံတို့မှာ လေးချိုးကဲ့သို့ပင် ဖြစ်သည်။

မေးခွန်း: သတင်းစာ၊ အသံလွှင့်ဌာန၊ သတင်းပြန်ကြားရေးလုပ်ငန်းများ မရှိသေးသောခေတ်တွင် သဘင်သည်သာလျှင် ကြီးမားသောပြန်ကြားရေးတစ်ခုအဖြစ် တည်ရှိခဲ့သည်။
အဖြေ: (မှန်၊ မှား)

မေးခွန်း: မောင်းထောင်ဦးကျော်လှလို့ ဘာကြောင့်ခေါ်သလဲ။
အဖြေ: မုံရွာခရိုင်၊ ဘုတလင်မြို့နယ်၊ မောင်းထောင်ရွာဇာတိ ဖြစ်သောကြောင့်

မေးခွန်း: ကောက်စိုက်သမလေးတွေဟာ ဘာတွေလှူသလဲ။
အဖြေ: ကြေးစည်

မေးခွန်း: ဘုရားမှာ ကြေးစည်ကို ဘာအတွက်လှူတာလဲ။
အဖြေ: ဘုရားမှာဝတ်ရွတ်စဉ် တီးရန်

မေးခွန်း: အလှူဒါနအကျိုးကို ဘယ်လိုစိတ်ကူးယဉ်ကြသလဲ။
အဖြေ: တာဝတိံသာနတ်ပြည်မှာ နတ်သမီးတွေဖြစ်ကြရန် စိတ်ကူးယဉ်ကြ၏။

မေးခွန်း: ဘယ်ရသမြောက်အဖွဲ့ကို နှစ်သက်သလဲ။ ဘာကြောင့်လဲ။
အဖြေ: “သုဒဿနာ နတ်ရွာရောက်လျှင်ဖြင့်၊ ဗလချာနောက်အောင် စိတ်ပျော်ပိုက်ကြလိမ့်၊ ကောက်စိုက်သလို ကိုယ်တို့မကုန်းကြရစေဘု”
ဟဿရသမြောက်အဖွဲ့ကို နှစ်သက်ပါသည်။ နတ်ပြည်ရောက်လျှင် မျက်စိနောက်လောက်အောင် ပျော်ကြမည်။ ခါးကုန်းကာ ကောက်စိုက်ကြရသလို မပင်ပန်းတော့ကြောင်း ရွှင်ပြုံးဖွယ်ဟာသလေးနှင့် ရေးထားသောကြောင့် နှစ်သက်မိပါသည်။
အညာမဂ်လာဆောင်

မေးခွန်း: သခင်ကိုယ်တော်မှိုင်း ပညာဆည်းပူးခဲ့ပုံကို ဖော်ပြပါ။
အဖြေ: ကျီးသဲလေးထပ်ဆရာတော်ဘုရားထံတွင်လည်းကောင်း၊ မန္တလေးမြတောင်ကျောင်းတိုက်၌လည်းကောင်း ပညာသင်ခဲ့သည်။

မေးခွန်း: မစ္စတာမောင်မှိုင်းအမည်ဖြင့် မည်သည့်ဋီကာများ ရေးခဲ့သနည်း။
အဖြေ: ဗိုလ်ဋီကာ၊ ဒေါင်းဋီကာ၊ ဘွိုင်းကောက်ဋီကာ

မေးခွန်း: အညာမင်္ဂလာဆောင် လေးချိုးကြီး၏ ရည်ရွယ်ချက်ကို ဖော်ပြပါ။
အဖြေ: အညာဒေသ၌ ကျင်းပပြုလုပ်လေ့ရှိသည့် ရိုးရာဓလေ့မင်္ဂလာဆောင်ပွဲတစ်ခုအကြောင်း သိရှိစေရန်။

မေးခွန်း: မင်္ဂလာဆောင်တွင် အဘွားနှင့်အဘိုးက ဘာလက်ဖွဲ့လိုက်သနည်း။
အဖြေ: အဘွားက ကျီတစ်ဆောင်၊ အဘိုးက နွားညီနောင်

မေးခွန်း: မယားဘက်က မောင်တွေက ဘာလက်ဖွဲ့သလဲ။
အဖြေ: ပလွေတိုနှစ်စင်း

မေးခွန်း: ပဲခူးဘူတာတွင် မည်သည့်ပစ္စည်းများ သူခိုးခိုးခံရသနည်း။
အဖြေ: ထန်းခေါက်ဖာတစ်လုံး

မေးခွန်း: အညာမြေက အကြွေးတစ်ရာကို မည်သည်တို့နှင့် ပေးဆပ်လိုက်ရသနည်း။
အဖြေ: နွားပြာတစ်ရှည်းနှင့် ရွာရှေ့ယာတစ်ခင်း
ကမ္ဗောဇသို့

မေးခွန်း: ပညာဆည်းပူးခဲ့ပုံကို ဖော်ပြပါ။
အဖြေ: ငယ်စဉ်က ဖျာပုံမြို့၌ ဘုန်းတော်ကြီးကျောင်း၊ မြန်မာကျောင်း၊ အင်္ဂလိပ်-မြန်မာ အစိုးရအထက်တန်းကျောင်း၊ အမျိုးသားအထက်တန်းကျောင်းတို့တွင် ပညာဆည်းပူးခဲ့ပြီး ရန်ကုန်မြို့မအထက်တန်းကျောင်းတွင် ဒသမတန်း အောင်မြင်ခဲ့သည်။ ရန်ကုန်တက္ကသိုလ်မှ ဝိဇ္ဇာဘွဲ့ရသည်။လန်ဒန်တက္ကသိုလ်နှင့် ဒပ်ဗလင်တက္ကသိုလ်တွင် စာကြည့်တိုက်ပညာသင်ကြား၍ ဒီပလိုမာဘွဲ့ ရရှိခဲ့သည်။

မေးခွန်း: စာပေလောကထဲသို့ ဝင်ရောက်လာပုံနှင့် ထင်ရှားသောစာပေများကို ဖော်ပြပါ။
အဖြေ: ၁၉၂၈ ခုနှစ်၊ ဟံသာကြေးမုံ လက်ရေးစာစောင်၌ “ပိတောက်ပန်း”သံချိုကဗျာ စတင်ရေးခဲ့ရာမှ စာပေ လောကထဲသို့ ရောက်ခဲ့သည်။ ပထမဆုံး ခေတ်စမ်းကဗျာဖြစ်သည်။ ပိတောက်ရွှေဝါကဗျာများ၊ ဗေဒါလမ်းကဗျာများ၊ ညီသစ်ဆင်းကဗျာများ၊ ရှေးခေတ်ပုဂံကဗျာများ၊ မဟာဆန်ချင်သူပြဇာတ်နှင့် အခြားပြဇာတ်များ၊ သခင်ကိုယ်တော်မှိုင်းဋီကာ၊ သိန်းနှင့်ကျားဋီကာ၊ ပလေးတိုးနိဒါန်း၊ ရသစာပေအဖွင့်၊ ရသစာပေနိဒါန်း၊ မိုးကြယ်မို့လားနှင့် နိုဘယ်ဆုရဝတ္ထုတိုများ၊ လမ်းသစ်နှင့် အခြားဝတ္ထုတိုများ စသည်တို့မှာ ဆရာ၏ထင်ရှားသော လက်ရာများဖြစ်သည်။

မေးခွန်း: ခေတ်စမ်းကဗျာလို့ ဘာကြောင့်ခေါ်သလဲ။
အဖြေ: ခေတ်ကိုစမ်းသပ်ထားခြင်း၊ စူးစမ်းထားခြင်းဖြစ်သောကြောင့် ယင်းကဗျာများကို ခေတ်စမ်းကဗျာဟု ခေါ်သည်။

မေးခွန်း: ခေတ်စမ်းစာပေလှုပ်ရှားမှုမှာ ပါဝင်ခဲ့တဲ့ စာဆို ၃ ဦးကို ဖော်ပြပါ။
အဖြေ: ဇော်ဂျီ၊ မင်းသုဝဏ်၊ သိပ္ပံမောင်ဝ

မေးခွန်း: သင်နှစ်သက်တဲ့ ခေတ်စမ်းကဗျာတစ်ပုဒ်ကို ဖော်ပြပါ။ ဘာကြောင့် နှစ်သက်ရသလဲ။
အဖြေ: ဆရာဇော်ဂျီ၏ ပိတောက်ပန်းကဗျာ။ ပိတောက်ပန်းလေးကို လူကဲ့သို့ အသက်သွင်းရေးဖွဲ့ထားသောကြောင့် နှစ်သက်မိသည်။

မေးခွန်း: ကမ္ဗောဇသို့ကဗျာကို ခေတ်စမ်းကဗျာလို့ ဘာကြောင့်ခေါ်သလဲ။
အဖြေ: ရှမ်းပြည်မြောက်ပိုင်း၊ သီပေါမြို့ရှိ ပေါ်ကြိုစေတီသွားရာ တောတောင်သဘာဝအလှတို့ကို အသက်သွင်းရေးဖွဲ့ထားခြင်း၊ လူ့သဘာဝအဖွဲ့များ ထည့်သွင်းထားခြင်းကြောင့် ဖြစ်သည်။

မေးခွန်း: ကမ္ဗောဇသို့ကဗျာ၏ ရည်ရွယ်ချက်ကို ဖော်ပြပါ။
အဖြေ: ပြည်ထောင်စုဖွား ရှမ်းတိုင်းရင်းသားတို့မြေမှ တောတောင်ရေမြေသဘာဝရှုခင်းများကို ချစ်ခင်တတ်စေရန်၊ တိုင်းရင်းသား ညီအစ်ကို မောင်နှမများ၏ ချစ်စရာဓလေ့များကို နှစ်သက်မြတ်နိုးပြီး စည်းလုံးညီညွတ်မှု ခိုင်မြဲစေရန်။

မေးခွန်း: ကမ္ဗောဇသို့ခေတ်စမ်းကဗျာထဲက သရုပ်ဖော်အဖွဲ့တစ်ခုကို ထုတ်နုတ်တင်ပြပါ။
အဖြေ: "တက်ခဲ့လို့ခေါ်၊ မော်မေမြင့်တောင်တန်း
ဘယ်ကွေ့ညာခွေနဲ့
တက်တိုင်းလေ လိမ်ခွေကောက်
တောတောင်ပေါက်လမ်း"

မေးခွန်း: ကမ္ဗောဇသို့ ခေတ်စမ်းကဗျာထဲက ဘယ်လိုရသမြောက်တဲ့အဖွဲ့တွေကို တွေ့ရသလဲ။
အဖြေ: “ကိုကချင် ဖော်တစ်သင်းနဲ့
မော်နှင်းဆီ့ မယ်သော်မှော်
တောင်းဆုပန်သော်။
ရင်ပြင်ပေါ် စွယ်တော်နဲ့ အနန်း ။
နောင်လဲ မော်မြေသူနဲ့
အကူဘူးစေတီဦးမှာ
ဖူးခဲ့ရွှင်လန်း”..... ကို ကချင်နှင့်ဖော်ဖြေသူတို့ ချစ်သူနှစ်ဦးကြည်နူးကြရပုံ - သိင်္ဂါရရသ
လက်ဖက်ရည်ကြမ်းဝိုင်း

မေးခွန်း: ဗန်းမော်ညိုနွဲ့၏အမည်ရင်းနှင့် ပညာဆည်းပူးခဲ့ပုံထို ရှင်းပြပါ။
အဖြေ: - ဦးပုထွေး
- ဗန်းမော်မြို့ မြူနီစီပယ်ကျောင်းတွင် သတ္တမတန်းအထိ အထက (၃)တွင် ဒသမတန်းအထိ၊ မန္တလေးမြို့ ပေါက်မြိုင်ဘုန်းတော်ကြီးကျောင်းမှ ဆယ်တန်းအောင်ခဲ့သည်။

မေးခွန်း: စာပေလောကသို့ ဝင်ရောက်လာပုံကို ရှင်းပြပါ။
အဖြေ: ၁၉၄၁ ခုနှစ်၊ ဒဂုန်မဂ္ဂဇင်းတွင် ဗန်းမော်ညိုနွဲ့ဟူသောကလောင်အမည်ဖြင့် ကဗျာများရေးသားကာ စာပေနယ်သို့ စတင်ဝင်ရောက်ခဲ့သည်။

မေးခွန်း: ထမ်းဆောင်ခဲ့သောတာဝန်များအကြောင်း ရှင်းပြပါ။
အဖြေ: ၁၉၄၁ ခုနှစ်၊ ဗန်းမော်မြို့ မြူနီစီပယ်ကျောင်း၌ အလယ်တန်းပြဆရာ၊ စိန်လုံမြို့အထက်တန်းကျောင်း၌ အထက်တန်းပြဆရာ၊ ဗန်းမော်ရိုင် မြေပြန့်နယ်ပညာအုပ်အဖြစ် တာဝန်ထမ်းဆောင်ခဲ့သည်။

မေးခွန်း: အမျိုးသားစာပေဆုရရှိခဲ့တဲ့ စာအုပ်အမည်ကို ဖော်ပြပါ။
အဖြေ: အရုဏ်ဦးကလေးကဗျာများ စာအုပ်သည် အနုပညာဆိုင်ရာ အမျိုးသားစာပေဆု (ကလေးလူငယ်ဆိုင်ရာစာပေ ပထမဆု)ရရှိခဲ့သည်။

မေးခွန်း: လေးလုံးစပ်လင်္ကာဟူသည် အဘယ်နည်း။
အဖြေ: လေးလုံးစပ်လင်္ကာတွင် တစ်ပဒလျှင် စကားလုံး ၄ လုံးရှိပြီး တစ်ပဒနှင့် တစ်ဖကာရန် ချိတ်ဆက်ဖွဲ့ဆိုရကြောင်း။

မေးခွန်း: လေးလုံးစပ်ကဗျာရဲ့ သဘောသဘာဝကို လက်ဖက်ရည်ကြမ်းဝိုင်းကဗျာထဲက နှစ်သက်ရာကဗျာတစ်ပိုဒ်နဲ့ သာဓကပြပါ။
အဖြေ: “လက်ဖက်ရည်ကြမ်း၊ တစ်လင်ပန်းဖြင့်
စိတ်ဝမ်းလက်ညီ၊ ရွာသစ်တည်ကာ
ကျီသစ်ပုံသွင်း၊ အားနှင့်ရင်း၍
ဖန်ဆင်းခဲ့ကြဖူးလေပြီ”
၄၊ ၃၊ ၂ ကာရန်၊ ၄၊ ၃၊ ၁ ကာရန်တို့ကို အသုံးပြုဖွဲ့စပ်ထားသည်။

မေးခွန်း: လက်ဖက်ရည်ကြမ်းဝိုင်းကဗျာ၏ ရည်ရွယ်ချက်ကို ဖော်ပြပါ။
အဖြေ: မြန်မာတို့၏ချစ်ခင်နှစ်သက်ဖွယ်ကောင်းသော ဓလေ့စရိုက် သဘာဝကို သိမြင်ခံစားတတ်စေရန်။

မေးခွန်း: “စိတ်ဝမ်းလက်ညီ” ဝေါဟာရအဓိပ္ပာယ်ကို ရှင်းပြပါ။
အဖြေ: စိတ်တူကိုယ်တူ ညီညွတ်ကြခြင်း

မေးခွန်း: လက်ဖက်ရည်ကြမ်းဝိုင်းကဗျာက ဘယ်ဒေသကို နောက်ခံပြုရေးဖွဲ့ထားသလဲ။
အဖြေ: အညာဒေသကို နောက်ခံပြုထားသည်။

မေးခွန်း: လက်ဖက်ရည်ကြမ်းဝိုင်းကဗျာထဲက သရုပ်ဖော်အဖွဲ့တစ်ခုကို ထုတ်ပြပါ။
အဖြေ: “အုန်းထန်းပေလက်၊ တမာရွက်တို့
ရွှေစက်ရွှေပြောက်၊ ရွှေရည်သောက်၏”
(ကျေးရွာ၏ လသာသောည သစ်ပင်ပန်းမန်တို့၏အလှ သရုပ်ဖော်အဖွဲ့)
ပဒေသာလက်ရာ

မေးခွန်း: ပညာဆည်းပူးခဲ့ပုံကို ရှင်းပြပါ။
အဖြေ: တက္ကသိုလ်ဝင်တန်းကို တောင်သာမြို့နယ်၊ တလိုင်းရပ် ရွာသစ်ကျောင်းမှ အောင်မြင်ခဲ့သည်။ ၁၉၆ဝ ပြည့်နှစ်တွင် မန္တလေးတက္ကသိုလ်၌ မြန်မာစာဝိဇ္ဇာဂုဏ်ထူးဘွဲ့ ရရှိခဲ့သည်။ ရန်ကုန်ဝိဇ္ဇာသိပ္ပံတက္ကသိုလ်မှ မဟာဝိဇ္ဇာဘွဲ့ကို ရရှိခဲ့သည်။

မေးခွန်း: စာပေလောကသို့ ဝင်ရောက်လာပုံကို ရှင်းပြပါ။
အဖြေ: ၁၉၆ဝ ပြည့်နှစ် တက္ကသိုလ်နှစ်လည်မဂ္ဂဇင်းတွင် “ဘာလဲ ဟဲ့လောကဓံ”ဝတ္ထုတိုကို စတင်ပုံနှိပ် ဖော်ပြခြင်း ခံရသည်။ အထွေထွေဆောင်းပါးနှင့် စာတမ်းများ ၂ဝဝ ခန့်၊ ဝတ္ထုတို ၄ဝ ခန့်၊ မဂ္ဂဇင်းကဗျာ ၃ဝဝ ကျော်၊ လုံးချင်း ၁၅ အုပ်ကို ရေးသားခဲ့သည်။

မေးခွန်း: ကလောင်အမည်အမျိုးမျိုးကို ဖော်ပြပါ။
အဖြေ: အောင်နိုင် (တက္ကသိုလ်)၊ တက္ကသိုလ်တောသား၊ ဦးအောင်သောင်း

မေးခွန်း: ထမ်းဆောင်ခဲ့သော တာဝန်များ ဖော်ပြပါ။
အဖြေ: တက္ကသိုလ် မြန်မာစာနည်းပြမှ ပါမောက္ခအထိ။ မြန်မာစာအဖွဲ့တွင် အချိန်ပြည့်အဖွဲ့ဝင်

မေးခွန်း: ပဒေသာလက်ရာကဗျာတွင်
အဖြေ: "ယမနေသာ၊ ထင်းဖြတ်သား
ဉာဏ်သွားသူက၊ ဈာန်များဝင်ခါ"
သံပေါက်တွင် ၄၊ ၃၊ ၅/၇ နေရာတွင် ဆန်းသစ်ပြီး ကဗျာဖွဲ့ထားသဖြင့် သံပေါက်ဆန်းကဗျာအဖွဲ့တစ်မျိုးဖြစ်သည်။

မေးခွန်း: ပဒေသာလက်ရာကဗျာ၏ ရည်ရွယ်ချက်ကို ဖော်ပြပါ။
အဖြေ: မြန်မာ့သုခုမ အနုပညာဖြစ်သော ရုပ်သေးရုပ်ပြုလုပ်ပုံ၊ ရုပ်သေးသဘင်ပညာကို တန်ဖိုးထားထိန်းသိမ်း စောင့်ရှောက်သင့်ကြောင်း

မေးခွန်း: သစ်သားပန်းပုထုတဲ့အခါ ဘယ်လိုသစ်သားမျိုးကို အသုံးများကြသလဲ။
အဖြေ: ယမနေသား

မေးခွန်း: “ပဒေသာလက်ရာ”ကဗျာထဲမှာပါတဲ့ ““မြန်မာ့လက်ရာ”စကားကို ရှင်းပြပါ။
အဖြေ: မြန်မာတို့ ဖန်တီးပြုလုပ်ထားသော လက်မှုစွမ်းရည်
ရေသည်ပြဇာတ်

မေးခွန်း: ဦးပုည၏ ဇာတိ၊ မျိုးရိုး၊ အမည်ကို ဖော်ပြပါ။
အဖြေ: စလေဇာတိ၊ စလေမြို့  မြို့စားရွာစားမျိုး၊ မောင်ပုတ်စည်

မေးခွန်း: မောင်ပုတ်စည်ဟု ဘာကြောင့် အမည်တွင်ခဲ့သလဲ။
အဖြေ: သာယာဝတီမင်းတရားကြီး၏ အိမ်တော်ရှိ စည်တော်ရုံမှ စည်ကြီးများကို ပုတ်ခတ်ကစားသည်ကိုရည်၍ သာယာဝတီမင်းက “မောင်ပုတ်စည်"တွင်စေဟု အမည်ပေးတော်မူလိုက်သည်။

မေးခွန်း: ရဟန်းဝတ်လိုက် လူဝတ်လဲလိုက်နှင့် ဘာကြောင့်နေခဲ့ရလဲ။
အဖြေ: ၆ နှစ်သားအရွယ်မှ ရှင်သာမဏေဝတ်ပြီး ဗန်းမော်ဆရာတော်ထံ ရှင်ပုညဘွဲ့ ခံယူရရှိသည်။ ဗန်းမော်တိုက်၌ ရဟန်းပြုပြီး မြို့အုပ်မင်းနှင့် မသင့်မတင့်ဖြစ်၍ လူထွက်လိုက်ရခြင်း၊ ရန်ကုန်မြို့သို့ရောက်စဉ် တောရအရပ်၌ ခဏမျှနေထိုင်ကာ သာမဏေပြုပြန်သည်။ မင်းတုန်းမင်းနှင့် ကနောင်မင်းတို့အိမ်တော်၌ ခစားထမ်းရွက်ခွင့်ရ၍ လူထွက်ပြန်သည်။ မင်းတုန်းမင်းနှင့် ကနောင်မင်းတို့က နောင်တော်ပုဂံမင်းအား လုပ်ကြံအောင်တော်မူသဖြင့်
မင်းတုန်းမင်း နန်းတက်တော်မူစဉ် ဦးပုညသည် ဗန်းမော်တိုက်၌ သာမဏေပြုပြန်ကာပုန်းအောင်းနေရသည်။ ထို့နောက် လူထွက်ကာ ကနောင်မင်းထံ ခစားပြန်သည်။ စာပေထူးချွန်သော်လည်း လောကဓံအလှည့်အပြောင်း အမျိုးမျိုးကြောင့် ရဟန်းဝတ်လိုက် လူဝတ်လဲလိုက်နှင့် နေခဲ့ရခြင်းဖြစ်သည်။

မေးခွန်း: သာယာဝတီမင်းလက်ထက်ကစ၍ မင်းတုန်းမင်းလက်ထက်အထိ ဘယ်သူတွေနဲ့ နီးနီးကပ်ကပ်
ဆက်ဆံခဲ့ရသလဲ။
အဖြေ: သာယာဝတီမင်း၊ ပုဂံမင်း၊ မင်းတုန်းမင်း၊ ကနောင်မင်း

မေးခွန်း: ဦးပုညရေးတဲ့ပြဇာတ်တွေရဲ့ ရည်ရွယ်ချက်တွေဟာ ရိုးရာဓလေ့တွေနဲ့ ဘာကြောင့် ပတ်သက်နေတာလဲ။
အဖြေ: နန်းတွင်းရေးရာနဲ့ပတ်သက်၍ အသိအမြင်ပေးလို၍လည်းကောင်း၊ လူ့သဘော လူ့သဘာဝနှင့်ပတ်သက်၍လည်းကောင်း သင်ခန်းစာပေးလိုခြင်းကြောင့် ဖြစ်သည်။

မေးခွန်း: ဦးပုည၏ ဘဝနိဂုံးက ဘယ်လိုအဆုံးသတ်ခဲ့ရသလဲ။ ဘာကြောင့်လဲ။
အဖြေ: မင်းတုန်းမင်း၏သားတော် မြင်ကွန်း၊ မြင်းခုံတိုင်မင်းသားတို့ ကနောင်မင်းအား ပုန်ကန်မှုတွင်
ဦးပုညက အခါတော်ပေးသည်ဟု မြို့ဝန်ဦးသာအိုးက စွပ်စွဲပြီး အဆုံးစီရင်လိုက်သည်။

မေးခွန်း: ဦးပုညရဲ့ပြဇာတ်တွေဟာ ဖတ်ဖို့၊ ကပြအသုံးတော်ခံဖို့ ရေးဖွဲ့ခဲ့တာအပြင် ဘယ်လိုရည်ရွယ်ချက်တွေပါနေသလဲ။
အဖြေ: နန်းတွင်းရေးရာနဲ့ပတ်သက်ပြီး တစ်စုံတစ်ခုသော အသိအမြင်၊ လူ့သဘော၊ လူ့သဘာဝနှင့်ပတ်သက်သော သင်ခန်းစာပေးလိုသော ရည်ရွယ်ချက်ပါရှိနေပါသည်။

မေးခွန်း: ဦးပုညက ရေသည်ပြဇာတ်ကို ဘာကြောင့် ရေးခဲ့တာလဲ။
အဖြေ: မင်းတုန်းမင်းတရားကြီးနှင့် ညီနော်အိမ်ရှေ့ကနောင်မင်းတို့ စိတ်မကြည်ရှိကြရာမှ ပြန်လည်သင့်မြတ်လာကြသောအခါ အိမ်ရှေ့မင်းတောင်းပန်ဝန်ချခန်းပါသော ရေသည်ပြဇာတ်ကို ဦးပုညအား ရေးသားဆက်သွင်းစေသောကြောင့် ရေးခဲ့ခြင်းဖြစ်သည်။

မေးခွန်း: ရေသည်ပြဇာတ်ဟာ ရည်ရွယ်ချက်ပေါက်မြောက်အောင်မြင်ပါသလား။
အဖြေ: ရည်ရွယ်ချက် ပေါက်မြောက်အောင်မြင်သည်။

မေးခွန်း: ဘာကြောင့် ရည်ရွယ်ချက်အောင်မြင်တယ်လို့ ဆိုနိုင်သလဲ။
အဖြေ: ရေသည်ပြဇာတ်ကို မင်းတုန်းမင်းကြီး ဖတ်ရှုရသောအခါ ညီတော်ကနောင်မင်းကို ပိုမိုချစ်ကြည်လာသည်။ ဤပြဇာတ်ကို အထူးနှစ်သက်တော်မူ၍ ရှေ့တော်၌ အခါအခါ အထပ်ထပ် ဖတ်လျှောက်ကပြရသည်ဟု ဆိုသည်။

မေးခွန်း: ပြဇာတ်သဘော သဘာဝတွေက ဘာတွေလဲ။
အဖြေ: ပြဇာတ်ဟူသည် ကပြရန် ဇာတ်လမ်းတစ်ခုကို ဇာတ်ဆောင်အချင်းချင်း အပြန်အလှန် စကားပြောခန်းများဖြင့် ရေးဖွဲ့သော ရသစာပေအဖွဲ့တစ်မျိုး ဖြစ်သည်။ ရေးဖွဲ့ရာတွင် လင်္ကာဖြင့်လည်းကောင်း၊ စကားပြေဖြင့်လည်းကောင်း ရေးဖွဲ့လေ့ရှိသည်။

မေးခွန်း: ဇာတ်လမ်းဆိုတာ ဘာလဲ။
အဖြေ: ဘုရားဟောဇာတ်နိပါတ်များမှ အများအားဖြင့် ဇာတ်လမ်းယူ၍ လင်္ကာသွားဖြင့် ရေးဖွဲ့လေ့ရှိသည်။ ဇာတ်ဆောင်တို့၏ အပြန်အလှန်ပြောစကား၊ တစ်ကိုယ်တည်းပြောစကားတို့ဖြင့် ဇာတ်လမ်းဆင် ရေးဖွဲ့လေ့ရှိသည်။

မေးခွန်း: ဇာတ်ဆောင်ဆိုတာ ဘာလဲ။
အဖြေ: ဇာတ်လမ်းပေါ်လွင်အောင် ပြောဆိုပြုမူလှုပ်ရှားရသူ ဖြစ်သည်။
ရေသည်ပြဇာတ်

မေးခွန်း: ကာလဒေသနောက်ခံဆိုတာ ဘာလဲ။
အဖြေ: ဇာတ်လမ်းပေါ်လွင်အောင် ပြောဆိုပြုမူလှုပ်ရှားရသည့် ဇာတ်ဆောင်တို့၏ ပြောဆိုပြုမူလှုပ်ရှားရာ အချိန်ကာလနှင့် နေရာဒေသတို့ ဖြစ်သည်။

မေးခွန်း: အာလုပ်စကားဆိုတာ ဘာလဲ။
အဖြေ: ဇာတ်ဆောင်တစ်ဦးက မိမိပြောလိုသော အကြောင်းကိစ္စမပြောခင် ပြောသူက နာသူကို ရည်ညွှန်းခေါ်ဝေါ်လိုက်သည့် စကားဖြစ်သည်။

မေးခွန်း: ဆိုင်းဆင့်ပတ်တိုက်စကားဆိုတာ ဘာလဲ။
အဖြေ: ဇာတ်ခန်းတစ်ခန်းနှင့်တစ်ခန့် အကူးအပြောင်း၌ ဆိုင်းတီးပေးရန် ပတ်တိုက်ပေးရန် ဆိုင်းဆရာအား ဆင့်ဆိုသောစကား ဖြစ်သည်။

မေးခွန်း: ရေသည်ပြဇာတ်၏ ခေတ်ထင်ဟပ်ချက်ကို ဖော်ပြပါ။
အဖြေ: ရေသည်ပြဇာတ်တွင် ဗာရာဏသီပြည် အခင်းအကျင်းကို ဖွဲ့ဆိုထားခြင်း မဟုတ်ဘဲ ဦးပုညမြင်တွေ့နေရသော မန္တလေးနေပြည်တော်၏ နောက်ခံတွေကို ထင်ဟပ်ပြနေသည်။

မေးခွန်း: ရေသည်ပြဇာတ် ပထမအခန်းမှာပါတဲ့ ဇာတ်ကွက်တွေက ဘာတွေလဲ။
အဖြေ: ဗာရာဏသီပြည့်ရှင်မင်းကြီး၏သားတော် ဥဒယကုမ္မာမင်းသား တက္ကသိုလ်ပြည်သို့ ပညာသင်သွားခန်း၊တက္ကသိုလ်ပြည်မှ အပြန်လမ်းစခန်း၌ နားနေသောအခန်းနှင့် ဗာရာဏသီမြို့ မြောက်မျက်နှာက ရေသည်ယောက်ျား စကားဆိုခန်း

မေးခွန်း: ဒုတိယအခန်းက ဇာတ်ကွက်က ဘာလဲ။
အဖြေ: ဗာရာဏသီမြို့ တောင်မျက်နှာက ရေသည်မိန်းမ စကားဆိုခန်း

မေးခွန်း: တတိယအခန်းဇာတ်ကွက်က ဘာလဲ။
အဖြေ: တက္ကသိုလ်ပြည်က ပြန်လာသောမင်းသား နေပြည်တော်သို့ရောက်၍ ခမည်းတော်လွန်သောကြောင့် မှူးမတ်တို့က နန်းတင်ရာ နန်းသိမ်းပွဲခံသောအခန်း

မေးခွန်း: စတုတ္ထအခန်းက ဇာတ်ကွက်က ဘာလဲ။
အဖြေ: ရေသည်ယောက်ျားနှင့် ရေသည်မိန်းမ တွေ့ဆုံခန်း

မေးခွန်း: ပဉ္စမခန်းက ဇာတ်ကွက်က ဘာလဲ။
အဖြေ: ရေသည်ယောက်ျားနှင့် ဥဒယမင်းကြီး တွေ့ဆုံပြီး ရေသည်ယောက်ျားအား ထီးနန်းတစ်ဝက်ပေး၍ အိမ်ရှေ့မင်းအဖြစ် ချီးမြှောက်ခန်း။ ဥယျာဉ်တော်တွင် အိမ်ရှေ့မင်းက ဥဒယမင်းကြီး အိပ်ပျော်နေစဉ် လုပ်ကြံရန် ကြံစည်ခန်း၊ အိမ်ရှေ့မင်းက ဥဒယမင်းကြီးအား တောင်းပန်ခန်း၊ အိမ်ရှေ့မင်းနှင့် အိမ်ရှေ့မိဖုရားတို့ တောထွက်ခန်း

မေးခွန်း: ရေသည်ပြဇာတ် ဇာတ်အဖွင့် ဇာတ်ညွှန်းစကားက ဘာလဲ။
အဖြေ: ဗာရာဏသီပြည့်ရှင်မင်းကြီး၏သားတော် ဥဒယကုမ္မာမင်းသား တက္ကသိုလ်ပြည်သို့ ပညာသင်သွားစေ။ တက္ကသိုလ်ပြည်ကအပြန် လမ်းစခန်း၌ နားနေစေ

မေးခွန်း: ရေသည်ပြဇာတ်မှာ ဘယ်လိုဇာတ်ပျိုးထားသလဲ။
အဖြေ: ရေသည်ယောက်ျားနှင့် ရေသည်မိန်းမ တစ်ကိုယ်တည်း စကားပြောခန်းတို့ဖြင့် ဇာတ်ပျိုးထားသည်။

မေးခွန်း: ဇာတ်ပျိုးပိုင်းတွင် ဇာတ်ကွက်ဘယ်နှစ်ကွက် ဖန်တီးထားသလဲ။
အဖြေ: ဇာတ်ကွက်နှစ်ကွက် ဖန်တီးထားသည်။

မေးခွန်း: နောက်ဆက်လာမယ့်ဇာတ်လမ်းဇာတ်ကွက်ကို ဘယ်လိုကြိုတင်အရိပ်နိမိတ်ပြထားသလဲ။
အဖြေ: ရေသည်ယောကျာ်း တစ်ကိုယ်တည်းပြောစကားဖြင့်လည်းကောင်း၊ ရေသည်မိန်းမ တစ်ကိုယ်တည်း ပြောစကားဖြင့်လည်းကောင်း နောက်လာမည်ဇာတ်လမ်းဇာတ်ကွက်အတွက် ကြိုတင်အရိပ်နိမိတ်ပြထားသည်။

မေးခွန်း: ရေသည်ယောက်ျားဘဝအခြေအနေ တိုးတက်လာမည်ကို အရိပ်ပြစကားက ဘာလဲ။
အဖြေ: “ကံဆိုင်လို့တကယ်၊ ချက်ကောင်းကိုတွယ်မိလျှင်၊ ရေသည်မောင်မောင်၊ လူနေလှလို့၊ ရွှေချသလို ပြောင်လိမ့်မယ် ''

မေးခွန်း: ဇာတ်နှိုးပိုင်းတွင် ဇာတ်ကွက်ဘယ်နှစ်ကွက် ပါသလဲ။ ဘာတွေလဲ။
အဖြေ: ဇာတ်ကွက်နှစ်ကွက်ပါသည်။ တက္ကသိုလ်ပြည်က ပြန်လာသော မင်းသား နေပြည်တော်သို့ရောက်၍ ခမည်းတော်လွန်သောကြောင့် မှူးမတ်တို့က နန်းတင်ရာ နန်းသိမ်းပွဲခံသောအခန်းနှင့် ရေသည်ယောက်ျားနှင့် ရေသည်မိန်းမတို့ တွေ့ဆုံခန်း

မေးခွန်း: ရေသည်ပြဇာတ် ဇာတ်ထွတ်ပိုင်း ဇာတ်ကွက်က ဘာတွေလဲ။
အဖြေ: ရေသည်ယောက်ျားနှင့် ဥဒယမင်းကြီး တွေ့ဆုံခန်း၊ ရေသည်ယောက်ျားအား ထီးနန်းတစ်ဝက်ပေး၍ အိမ်ရှေ့မင်းအဖြစ် ချီးမြှောက်ခန်း၊ ဥယျာဉ်တော်တွင် ဥဒယမင်းကြီး အိပ်ပျော်စဉ် အိမ်ရှေ့မင်းလုပ်ကြံရန် ကြံစည်ခန်း
ရေသည်ပြဇာတ်

မေးခွန်း: ဇာတ်ထွတ်ပိုင်းမှာ အားပြိုင်မှုဘယ်နှစ်ခါ ဖန်တီးထားလဲ။ ဘယ်လိုအားပြိုင်မှုတွေလဲ။
အဖြေ: ငွေလေးရွေးကို သွားမယူရန် တားမြစ်ကာ ငွေအဆင့်ဆင့်တိုးပေးပုံ၊ အိမ်ရှေ့မင်းအထိ တိုးပေးပုံ (ရှစ်ရွေး၊ တစ်သောင်း၊ တစ်ကုဋေ၊ အိမ်ရှေ့မင်း ...... ၄ ခါ)
ဥယျာဉ်တော်အတွင်း ဥဒယမင်းကြီးအား အိမ်ရှေ့မင်းကသတ်ရန် ကြံစည်လိုက် ပယ်ဖျက်လိုက် (ပထမအကြိမ်၊ ဒုတိယအကြိမ်၊ တတိယအကြိမ် ၃ ခါ)
ဇာတ်ထွတ်ပိုင်းမှာ အားပြိုင်မှု ၇ ခါ ဖန်တီးထားပါသည်။

မေးခွန်း: မကောင်းတဲ့လောဘစိတ်ကို ပြတဲ့စကားက ဘယ်လိုစကားမျိုးလဲ။
အဖြေ: - လည်တိုင်ကိုဆတ်ဆတ်၊ သန်လျက်နှင့်ဖြတ်ရလျှင်၊ ပတ်တိတ်လို့ပိန်း၊ တစ်ဖက်ရန်ငြိမ်းရောပ
- တစ်ပါးတည်းပိုင်ဆိုင်၊ ဧကရာဇ်မင်းခမ်းနှင့် ရွှေနန်းကိုထိုင်ရအောင် ချိုင်လိုက်တော့မည်လေဟယ်
- တိကနဲဖြတ်၊ ဦးခင်အောင်သတ်လိုက်မှ တစ်ဇာတ်ပြောင်း၍ သူကောင်းဖြစ်တော့မည်လေဟယ်

မေးခွန်း: ကျေးဇူးရှင်ကို မပြစ်မှားသင့်ကြောင်း ကောင်းတဲ့စကားက ဘယ်လိုစကားမျိုးလဲ။
အဖြေ: - ခင်ပွန်းဖျက်လို့၊ ဝက်စားကျင်းကော်၊ ပြုချေသော်၊ တော်နိုင်မည် မထင်ပါဘူးလေဟယ်
- ဘုရားကိုသတ်သကဲ့သို့၊ ကပ်ကမ္ဘာအနန္တတွင်၊ မလွတ်ရအမြဲ၊ အဝီစိအောက်ထပ်မှာ၊ ချိုးကပ်လို့စွဲရော့မယ်
- စိတ်နောက်ကိုယ်ပါ မပြုသာ၊ တိုင်းထွာဦးမှ ကောင်းမလေ

မေးခွန်း: ဥဒယမင်းကြီးကိုနှိုးပြီး တောင်းပန်ချိန်ကို ဇာတ်ဆင်းပိုင်းဟု ထင်ပါသလား။
အဖြေ: ဇာတ်ဆင်းပိုင်းဟု ထင်ပါသည်။

မေးခွန်း: ဇာတ်သိမ်းပိုင်းဇာတ်ကွက်က ဘာလဲ။
အဖြေ: ဥဒယမင်းကြီးကို နှိုးပြီး တောင်းပန်ခန်း၊ အိမ်ရှေ့မင်းနှင့် အိမ်ရှေ့မိဖုရားတို့ တောထွက်ခန်း

မေးခွန်း: ရေသည်ပြဇာတ်မှာ ဇာတ်ဆောင်ဘယ်နှစ်ဦးပါသလဲ။
အဖြေ: သုံးဦး

မေးခွန်း: ရေသည်ယောက်ျားနဲ့ ရေသည်မိန်းမကို ဘဝ ဘယ်နှစ်မျိုး ပုံဖော်ထားသလဲ။
အဖြေ: ဘဝနှစ်မျိုး

မေးခွန်း: ဇာတ်ဆောင်ဖန်တီးရာမှာ လူ့သဘာဝစရိုက် ဖော်ကျူးရတာဟာ ဘာအဓိက တွေ့ပါလဲ။
အဖြေ: ဇာတ်ဆောင်၏ ကိုယ်၊ နှုတ်၊ စိတ်၊ အမူအရာ - ကံ ၃ ပါး အဓိက

မေးခွန်း: တစ်ကိုယ်တည်းပြောစကားတွေ အပြန်အလှန်ပြောစကားတွေဟာ ဇာတ်ဆောင်ဖန်တီးမှုအတွက် အရေးပါသလား။
အဖြေ: အရေးပါသည်။

မေးခွန်း: ရေသည်ယောကျာ်းဟာ တည်ငြိမ်တဲ့ တသမတ်တည်းဖြစ်တဲ့ ဇာတ်ဆောင်ဟု ထင်ပါသလား။
အဖြေ: တသမတ်တည်းဖြစ်တဲ့ ဇာတ်ဆောင်မဟုတ်ပါ။

မေးခွန်း: ရေသည်ယောကျာ်းနဲ့ ကောင်းတူဆိုးဘက် ခံစားတတ်တဲ့ ဇာတ်ဆောင်က ဘယ်သူလဲ။
အဖြေ: ရေသည်မိန်းမ

မေးခွန်း: ရေသည်မိန်းမကို တည်ငြိမ်တဲ့ဇာတ်ဆောင်ဟု ထင်ပါသလား။
အဖြေ: တည်ငြိမ်တဲ့ဇာတ်ဆောင်ဟု ထင်ပါသည်။

မေးခွန်း: ရှင်သန်လှုပ်ရှားပြောင်းလဲနေတဲ့ ဇာတ်ဆောင်က ဘယ်သူလဲ။
အဖြေ: ရေသည်ယောက်ျား

မေးခွန်း: ဥဒယမင်းကြီးဟာ တည်ငြိမ်တဲ့ဇာတ်ဆောင်လား။
အဖြေ: တည်ငြိမ်တဲ့ဇာတ်ဆောင်ဖြစ်သည်။

မေးခွန်း: ကာလဒေသနောက်ခံ ဖန်တီးမှုသည် ပြဇာတ်စာပေတွင် အရေးပါသလား။
အဖြေ: အရေးပါသည်။

မေးခွန်း: ရေသည်ပြဇာတ်မှာ နောက်ခံဒေသတွေက ဘာတွေလဲ။
အဖြေ: နေပြည်တော်၊ မြို့မြောက်မျက်နှာ၊ မြို့တောင်မျက်နှာ၊ နန်းတော်နှင့် ဥယျာဉ်တော်

မေးခွန်း: ရေသည်ယောက်ျား ပြေးလွှားနေတဲ့နေရာနောက်ခံကို ဖော်ပြတဲ့စကားတွေက ဘာတွေလဲ။
အဖြေ: " ငါဘုရင်သည် ဥကင်ညာမော် နန်းမြင့်ပေါ်က ရွေးတော်ယူပြင်၊ ရုံးရှေ့ခွင်သို့၊ မျက်ရှင်လျှံမောင်း၊ ရွှေမှန်ပြောင်းဖြင့် လမ်းကြောင်းတူရူ၊ ရှုစားတော်မူရာတွင် လူတစ်ယောက်ဟာ၊ အပူမစဲ၊ မီးလောက်ရဲတဲ့ သဲပြင်သာမှာ"

မေးခွန်း: ရေသည်ပြဇာတ်မှာ အချိန်ကာလကို ဖော်ပြတဲ့ စကားတွေက ဘာတွေလဲ။
အဖြေ: ကိုးမျက်စုံမှန်ဝိုင်းလယ်က ရေသည်ကို နေမမြင့်ရအောင်၊ အိုးပင့်တော်မူလိုက်ပါစမ်း မောင်ကြီးရှင် (ရေသည်မိန်းမ နံနက်စောစော ရေရောင်းထွက်ချိန်)
လူတစ်ယောက်ဟာ အပူမစဲ၊ မီးလောက်ရဲတဲ့ သဲပြင်သာမှာ၊ နေဝါညီးညီး၊ မွန်းတည့်တုန်းနေ၊ အခိုးဝေတဲ့၊ နေပူကြီးမှာ (မွန်းတည့်ချိန်)
ရေသည်ပြဇာတ်

မေးခွန်း: ရေသည်မိန်းမရေရောင်းထွက်ချိန်ကို ဖော်ပြတဲ့ ဆိုင်းဆင့်ပတ်တိုက်စကားက ဘာလဲ။
အဖြေ: ကိုးမျက်စုံ မှန်ဝိုင်းလယ်က၊ ရေသည်ကို နေမမြင့်ရအောင်၊ အိုးပင့်တော်မူလိုက်စမ်း မောင်ကြီးရှင့်။

မေးခွန်း: ရေသည်ယောက်ျား ငွေလေးရွေးယူဖို့ ပြေးလွှားနေချိန်ကို ဖော်ပြတဲ့စကားက ဘယ်သူက ဘယ်သူ့ကို ပြောတာလဲ။
အဖြေ: ဥဒယမင်းကြီးက အမတ်ကြီးများအား ပြောသည့်စကား

မေးခွန်း: “ခရီးနှယ်ဆန့်ပလေ၊ ရွှေနန်းမြောက်ကို၊ ... တာငန်းဖိုတဲ့မြို့နှစ်ပြန်”ဆိုတဲ့စကားကို ဘယ်သူက၊
ဘယ်သူ့ကို၊ ဘယ်အချိန်၊ ဘယ်နေရာမှာ ဘာကြောင့် ပြောတာလဲ။
အဖြေ: ဥဒယမင်းကြီးက ရေသည်ယောက်ျားကို ရေသည်ယောက်ျားနှင့် ဥဒယမင်းကြီးတို့ တွေ့ဆုံချိန်၊ ဗာရာဏသီမြို့ နန်းတော်ထဲတွင် ငွေလေးရွေးသွားယူမည့် ရေသည်ယောက်ျားအား သနားသောကြောင့် သွားမယူရန် ပြောဆိုသော စကားဖြစ်သည်။
အရေးသင်ခန်းစာ

မေးခွန်း: စာရေးစရာကြောင်းအရာဆိုတာ ဘာလဲ။
အဖြေ: စာရေးရန် သူ့စေတနာထား တိုက်တွန်းလှုံ့ဆော်ပေးသော အကြောင်းအရာပင်ဖြစ်သည်။

မေးခွန်း: အဲဒီအကြောင်းရာကို ဘယ်ကရသလဲ။
အဖြေ: သူရေးရမည့်အကြောင်းအရာကို သူ့စေတနာက ရွေးချယ်ပေးသည်။

မေးခွန်း: နှစ်သက်ရာအကြောင်းအရာတစ်မျိုးစီကို ပြောပြပါ။
အဖြေ: အာဇာနည်ကြီးများကို နှမြောတသလေးစားခြင်း၊ ဝမ်းနည်းခြင်းခံစားမှုက လှုံ့ဆော်ပေးလိုက်သဖြင့် "အာဇာနည်ခေါင်းဆောင်ကြီးများ”အကြောင်းအရာသည် စာရေးစရာအဖြစ် ပေါ်လာသည်။

မေးခွန်း: အဲဒီအထဲက ဘယ်အကြောင်းအရာဟာ စာရေးဖို့ကောင်းသလဲ။
အဖြေ: ဗိုလ်ချုပ်အောင်ဆန်း၏ဂုဏ်ရည်

မေးခွန်း: ဘယ်အကြောင်းအရာကိုရွေးချယ်ရင် အကောင်းဆုံးဖြစ်မလဲ။
အဖြေ: ဗိုလ်ချုပ်အောင်ဆန်း၏ လေးစားဖွယ်စိတ်ဓာတ်

မေးခွန်း: အကြောင်းအရာကို စိတ်ထဲမှာ ဘာနဲ့ကွဲပြီး သိမ်းထားသလဲ။
အဖြေ: ခံစားမှုနှင့်ယှဉ်သော အသိတရားနှင့်တွဲပြီး သိမ်းထားမည်ဖြစ်သည်။

မေးခွန်း: ဘယ်လိုအခြေအနေမျိုးမှာ အဲဒီအကြောင်းအရာဟာ ပြန်လည်နိုးကြားလာတတ်သလဲ။
အဖြေ: စာရေးသူ၏စိတ်တွင် ပေါ်ပေါက်ခဲ့ဖူးသော ခံစားမှုအသိသည် စိတ်ထောင့်တစ်နေရာမှ တိုက်ဆိုင်မှုဖြင့် ကြုံလာပါက ပြန်လည်နိုးကြားလာပေလိမ့်မည်။

မေးခွန်း: စေတနာက ဘာလုပ်ပေးသလဲ။
အဖြေ: သူ့စာသည် သူ့စေတနာက ပဲ့ကိုင်ပေးသည့်အတိုင်း ရွေးချယ်ဖော်ထုတ်ပေးမည်ဖြစ်သည်။

မေးခွန်း: စာရေးမည့်အကြောင်းအရာကို ဘာဖြစ်လို့ နယ်နိမိတ်ကန့်သတ်ရသလဲ။
အဖြေ: အကြောင်းအရာသိသမျှ အကုန်ရေး၍ မဖြစ်နိုင်သဖြင့် မည်သည့်အပိုင်းကို အားပြုဖော်ပြရမည်။ မည်သည့်ထောင့်ကကြည့်၍ ဖော်ပြမည် စသည်ဖြင့် နယိနိမိတ်ကန့်သတ်ရသည်။

မေးခွန်း: နှစ်သက်ရာအကြောင်းအရာ နယ်နိမိတ်တစ်မျိုးစီကို ဖော်ပြပါ။
အဖြေ: -	မြန်မာတို့၏ပွဲတော်များ
-	မြန်မာတို့၏ ဘာသာရေးပွဲတော်များ
-	မြန်မာတို့၏ ရိုးရာယဉ်ကျေးမှုပွဲတော်များ
-	မြန်မာ့သင်္ကြန်ပွဲ

မေးခွန်း: အဲဒီအထဲက ဘယ်အကြောင်းအရာပွဲဟာ စာရေးဖို့ကောင်းသလဲ။
အဖြေ: မြန်မာလူမျိုးတိုင်း နှစ်သက်ပျော်ရွှင်ကြသည့် “မြန်မာ့သင်္ကြန်ပွဲ”

မေးခွန်း: အချက်အလက်စီစဉ်မှုဆိုတာ ဘာလဲ။
အဖြေ: စကားပြေအဖွဲ့တစ်ခုတွင် ပါဝင်မည့်အချက်အလက်များသည် သူ့နေရာနှင့်သူ အစီအစဉ်တကျ ရှိမှသာ စာဖတ်သူ အခက်အခဲမရှိ နားလည်နိုင်မည်။

မေးခွန်း: အချက်အလက်စီစဉ်မှုဟာ ဘာကြောင့် အရေးပါသလဲ။
အဖြေ: အချက်အလက်များ မည်မျှစိတ်ဝင်စားဖွယ်ကောင်းသည်ဖြစ်စေ စီစဉ်ပုံနေရာမကျလျှင် စာဖတ်သူ၏စိတ်ထဲမှာ ရှုပ်ထွေးသွားနိုင်ပြီး စိတ်ဝင်စားမှု ပျက်ပြားသွားနိုင်စေသောကြောင့် ဖြစ်သည်။

မေးခွန်း: နှစ်သက်ရာအကြောင်းအရာတစ်မျိုးစီကို ကာလစဉ်အတိုင်း ပြောပြပါ။
အဖြေ: “မုန်တိုင်းထန်သောနေ့တစ်နေ့"
- ကောင်းကင်ပြင်၌ တိမ်ညိုတိမ်မဲများ ထူထပ်စွာ ဖြစ်ပေါ်နေသည်။
- ပင်လယ်ပြင်၌ လှိုင်းကြီးစွာ ဖြစ်ပေါ်နေသည်။
- ပင်လယ်ရေပြင်လေသည် တစ်နာရီ မိုင် ၈ဝ ခန့်ရှိနေသည်။
- ကျေးငှက်တိရစ္ဆာန်များ ရုတ်ရုတ်သဲသဲ အိပ်တန်းဝင်နေကြသည်။
- မြေပြင်၌ လေအေးများ ပြင်းထန်စွာ တိုက်ခတ်နေကြသည်။
- သစ်ပင်များ ယိမ်းထိုးနေကြသည်။
- လေရော မိုးပါ သည်းထန်းစွာ ရွာသွန်းနေသည်။

မေးခွန်း: နှစ်သက်ရာ အကြောင်းအရာတစ်မျိုးစီကို အစိတ်အပိုင်းစဉ်အတိုင်း ပြောပြပါ။
အဖြေ: “အင်းလေးကန်သို့ ဘုရားဖူးခရီးစဉ်”
- စက်လှေများငှားကာ အင်းလေးကန်သို့ ခရီးစတင်ထွက်ခဲ့သည်။
- ကန်ရေပြင်၏ ကျယ်ပြောလှသော သဘာဝရှုခင်းများ
- ကျွန်းမြောများ၊ စိုက်ခင်းများကို ဖြတ်ကျော်လာခဲ့ကြသည်။
- ဖောင်တော်ဦးစေတီကို အဝေးမှ မှိုင်းပြပြဖူးမြင်နေရပြီ။
- ဘုရားရင်ပြင်နား စက်လှေဆိပ်မှဆင်းကာ ဘုရားပေါ်တက်ကြသည်။
- ဘုရားရင်ပြင်အတွင်း၌ ပစ္စည်းမျိုးစုံ ဆိုင်မျိုးစုံကို ဖြတ်ကျော်လာကြသည်။
ဘုရားပေါ်သို့ရောက်ကြပြီး ဖောင်တော်ဦးဘုရားကို ရှိခိုးပူဇော်ကြသည်။
- ပန်း၊ ဆီမီး၊ ရေချမ်း၊ သစ်သီးဆွမ်းများ ဆပ်ကပ်လှူပူဇော်ကြသည်။
- ပုတီးစိပ်သူ စိပ်၊ တရားထိုင်သူ ထိုင်၊ ဂါထာတော်များ ရွတ်ဖတ်ပူဇော်ကြသည်။
- နေ့လယ်စာ ရှမ်းရိုးရာ အစားအစာများစားကာ ပြန်လာကြသည်။
အရေးသင်ခန်းစာ

မေးခွန်း: အချက်အလက်စီစဉ်ပုံ အမျိုးမျိုးကို ဖော်ပြပါ။
အဖြေ: ကာလစဉ်၊ အစိတ်အပိုင်းစဉ်၊ ယုတ္တိစဉ်၊ အရေးပါမှုအစဉ်၊ စိတ်ဝင်စားမှုအစဉ်တို့ ဖြစ်ကြသည်။

မေးခွန်း: ယုတ္တိစဉ်ဆိုသည်မှာ အဘယ်နည်း။
အဖြေ: အကြောင်းအကျိုး ဆက်စပ်တင်ပြရသည့် အကြောင်းအရာမျိုးတွင် အကြောင်းမှအကျိုးသို့၊ အကျိုးမှအကြောင်းသို့ ယေဘုယျသဘောမှ ဝိသေသသဘောသို့ ဝိသေသသဘောမှ ယေဘုယျသဘောသို့ ဆက်စပ်ပြကာ စီစဉ်ပုံမျိုးဖြစ်သည်။

မေးခွန်း: အရေးပါမှုအစဉ်ဆိုသည်မှာ အဘယ်နည်း။
အဖြေ: အရေးပါမှုကို တဖြည်းဖြည်းထင်ရှားစေလိုသည့် အကြောင်းအရာမျိုးတွင် အရေးမကြီးဆုံးအချက်မှ အရေးအကြီးဆုံးအချက်သို့၊ မထင်ရှားဆုံးအချက်မှ အထင်ရှားဆုံးအချက်သို့ရောက်အောင် တစ်ဆင့်ပြီးတစ်ဆင့်စီစဉ်ပုံမျိုးကို ခေါ်သည်။

မေးခွန်း: စိတ်ဝင်စားမှုအစဉ်ဆိုသည်မှာ အဘယ်နည်း။
အဖြေ: စာဖတ်သူစိတ်ဝင်စားလာအောင် ဆွဲဆောင်ရသည့် အကြောင်းအရာမျိုးတွင် အရှင်းမှအရှုပ်သို့၊ မရင်းနှီးသောအကြောင်းအရာမှ ရင်းနှီးသောကြောင်းအရာသို့ စသည်ဖြင့် စာဖတ်သူကို တဖြည်းဖြည်း ဆွဲဆောင်သည့် အစီအစဉ်မျိုးကို ခေါ်သည်။

မေးခွန်း: စည်းလုံးညီညွတ်မှုသဘောဆိုတာ ဘာလဲ။
အဖြေ: စာတစ်ပုဒ်တွင် အချက်အလက်အားလုံး ပေါင်းစည်းဆက်စပ်နေခြင်းသည် စည်းလုံးညီညွတ်သည့်သဘောဖြစ်သည်။

မေးခွန်း: အဆက်အစပ်ပြေပြစ်မှုသဘောဆိုတာ ဘာလဲ။
အဖြေ: စာတစ်ပိုဒ်တွင် ပါဝင်သော အချက်အလက်များ တစ်ခုနှင့်တစ်ခု အဆင်ပြေပြေ ဆက်စပ်နေခြင်း၊ အတွဲအဖက် မှန်ကန်ခြင်း၊ လိုက်ဖက်မှုရှိခြင်းပင် ဖြစ်သည်။

မေးခွန်း: အနေအထားမှန်ကန်မှုသဘောဆိုတာ ဘာလဲ။
အဖြေ: စာတစ်ပိုဒ်တွင်ပါဝင်သော အချက်အလက်များ သူ့နေရာနှင့်သူ ရှိသင့်သောနေရာများမှာ အံဝင်ခွင်ကျရှိနေခြင်းပင် ဖြစ်ပါသည်။

မေးခွန်း: အနေအထားမှန်ကန်မှုသဘောဟာ ဘယ်အကြောင်းအရာနဲ့ ဆက်စပ်နေသလဲ။
အဖြေ: အရေးပါမှုနှင့် ဆက်စပ်နေပါသည်။ အရေးပါမှုအတိုင်း အလေးပေးသင့်သည့်အချက်ကို အလေးပေးပြီး မှိန်သင့်သည့်အချက်ကို မှိန်ထားမှသာ စာဖတ်သူသည် အလေးပေးထားသောအချက်ကို အာရုံစူးစိုက်မိမည် ဖြစ်သည်။

မေးခွန်း: နှစ်သက်ရာအကြောင်းအရာတစ်မျိုးစီကို အနေအထားမှန်ကန်အောင် ပြောပြပါ။
အဖြေ: ကျောင်းသားကျောင်းသူတို့သည် ကျောင်းကို မှန်မှန်တက်ရမည်။ နေ့စဉ်သင်ကြားသမျှစာတို့ကို ပြန်လည်လေ့ကျင့်ကျက်မှတ်ခြင်းဖြင့် စာကို လိုက်နိုင်မည်ဖြစ်သည်။ မသိသည်တို့ကို ဆရာအားမေးမြန်းခြင်းဖြင့် အခက်အခဲမရှိ တတ်သိနားလည်မည်ဖြစ်သည်။ ဤသို့ ပုံမှန်ကြိုးစားပါက စာမေးပွဲ၌ ထူးချွန်စွာ ဖြေဆိုအောင်မြင်သူတစ်ဦး ဖြစ်လာပေမည်။

မေးခွန်း: ခေတ်သွင်ပြင်ဆိုတာ ဘာလဲ။
အဖြေ: ခေတ်တစ်ခေတ်မှာ ယေဘုယျအားဖြင့် တွေ့ရတဲ့သွင်ပြင်လက္ခဏာဖြစ်သည်။

မေးခွန်း: ခေတ်သွင်ပြင်ကို လေ့လာချင်ရင် ဘာသာစကားရဲ့ဘယ်ဟန်တွေကို ကြည့်ရသလဲ။
အဖြေ: ဘာသာစကားရဲ့ စကားပြေဟန်တွေကို ကြည့်ရသည်။

မေးခွန်း: နှစ်သက်ရာ ပုဂံခေတ်စကားအသုံးတစ်ခု သို့မဟုတ် အင်းဝခေတ်စကားအသုံးတစ်ခုကို ဖော်ပြပါ။
အဖြေ: ပယ်မယား - ပုဂံခေတ်အသုံးအနှုန်း

မေးခွန်း: နှစ်သက်ရာ ပုဂံခေတ် ဝါကျဖွဲ့ဟန်တစ်ခု သို့မဟုတ် အင်းဝခေတ် ဝါကျဖွဲ့ဟန် တစ်ခုကို ပြောပြပါ။
အဖြေ: "ထိုမင်းကား ကျွန်သုံးရွာတည်း ပယ်မယားအား ပေး၏။''

မေးခွန်း: စာရေးသူ၏ ပင်ကိုစရိုက်သွင်ပြင်ဆိုတာ ဘာလဲ။
အဖြေ: စာရေးသူတစ်ဦး၏ ပင်ကိုတွေးပုံ၊ ခံစားပုံ၊ ရေးပုံဟူသော ပင်ကိုလက္ခဏာအရ သူ့ရေးဟန်သည်သူ့ပင်ကိုစရိုက်သွင်ပြင် ဖြစ်သည်။

မေးခွန်း: စာရေးသူရဲ့ ပင်ကိုစရိုက်သွင်ပြင်ကို လေ့လာချင်ရင် ဘာသာစကားရဲ့ ဘယ်ဟန်တွေကို ကြည့်ရသလဲ။
အဖြေ: ဘာသာစကားရဲ့ ရေးဟန်တွေကို ကြည့်ရသည်။

မေးခွန်း: စကားပြေရေဟန်ကောင်း၏ အခြေခံလက္ခဏာများကို ဖော်ပြပါ။
အဖြေ: ရှင်းလင်းမှု၊ တိကျမှု၊ ကျစ်လျစ်မှု၊ ပြေပြစ်မှု၊ လိုက်ဖက်မှုတို့သည် စကားပြေရေးဟန်ကောင်း၏ အခြေခံလက္ခဏာများ ဖြစ်သည်။
အပြောသင်ခန်းဆိုင်ရာလေ့ကျင့်ခန်းများ

မေးခွန်း: မည်သည့်ဘာသာစကားတွင်မဆို အသံအနိမ့်အမြင့်သည် အတိမ်းအစောင်း မခံနိုင်သော သဘောတရားတစ်ရပ်ဖြစ်နေပါသည်။
အဖြေ: မှန်

မေးခွန်း: စကားပြောနှုန်းကို တိုင်းတာရာတွင် တစ်မိနစ်အတွင်းပြောသော စကားလုံးအရေအတွက်ဖြင့် တိုင်းတာရပါသည်။
အဖြေ: မှန်

မေးခွန်း: ယဉ်ကျေးတဲ့စကားသံထွက်ချင်လျှင် အဆုံးသတ်အသံကို အမြင့်သံသုံးရသည်။
အဖြေ: မှား

မေးခွန်း: အသံကြိုးတင်းလျှင် အနိမ့်သံဖြစ်လာသည်။
အဖြေ: မှား

မေးခွန်း: သူတစ်ပါးစကားပြောဆိုတာကို ဂရုစိုက်နားထောင်ခြင်းကြောင့် ထိုလူအား အကောင်းဆုံးချီးကျူးခံရသည်။
အဖြေ: မှန်
ညောင်ရမ်းကြီးသမီး (ပုဂံခေတ်)

မေးခွန်း: ညောင်ရမ်းကြီးစကားပြေသည် ပုဂံခေတ်နှောင်းပိုင်းတွင် ရေးထိုးခဲ့သော ကျောက်စာဖြစ်သည်။
အဖြေ: မှန်

မေးခွန်း: ညောင်ရမ်းကြီးသမီး ကျောက်စာရေးထိုးသူ အလှူရှင်မှာ နရပတိစည်သူမင်း၏သားတော် ကင်္ကသူ၏ဇနီး ညောင်ရမ်းကြီးသမီး ဖြစ်သည်။
အဖြေ: မှန်

မေးခွန်း: ညောင်ရမ်းကြီးသမီးသည် မြန်မာနှစ် ၆၀၅ ခုနှစ်တွင် အလှူပြုလုပ်သည်။
အဖြေ: မှား
သစ္စာနှင့်ပညာ (အင်းဝခေတ်)

မေးခွန်း: သစ္စာနှင့်ပညာ စကားပြေကို ရှင်မဟာသီလဝံသရေးသော ပါရာယနဝတ္ထုမှ ကောက်နုတ်ထားသည်။
အဖြေ: မှန်

မေးခွန်း: ရှင်မဟာသီလဝံသသည် အင်းဝခေတ်တွင် ထင်ရှားသည့် “ပေလေးပင်ရှင်လေးပါး”အပါအဝင် ပုဂ္ဂိုလ်ကျော်တစ်ဦး ဖြစ်သည်။
အဖြေ: မှန်

မေးခွန်း: ရှင်မဟာသီလဝံသ၏ ငယ်မည်မှာ မောင်ညိုဖြစ်သည်။
အဖြေ: မှန်

မေးခွန်း: ရှင်မဟာသီလဝံသနှင့် ရှင်မဟာရဋ္ဌသာရတို့သည် ခေတ်ပြိုင်စာဆိုဖက်များ ဖြစ်သည်။
အဖြေ: မှန်

မေးခွန်း: ရှင်မဟာသီလဝံသသည် ကဗျာဖွဲ့ဆိုရာတွင် ထူးချွန်ထက်မြက်သောကြောင့် “သဒ္ဒါမှာ ရှင်မဟာကစ္စည်း၊ ကဗျာမှာ ရှင်မဟာသီလဝံသတည်း”ဟု ဆိုစမှတ်ပြုခံရသော ပုဂ္ဂိုလ်ဖြစ်သည်။
အဖြေ: မှန်
ခေတ်

မေးခွန်း: ခေတ်စကားပြေကို သိပ္ပံမောင်ဝရေးသားခဲ့သည်။
အဖြေ: မှန်

မေးခွန်း: သိပ္ပံမောင်ဝ၏အမည်ရင်းမှာ ဦးစိန်တင်ဖြစ်သည်။
အဖြေ: မှန်

မေးခွန်း: သိပ္ပံမောင်ဝသည် ဆယ်တန်းစာမေးပွဲကို မြန်မာဘာသာနှင့် ပါဠိဘာသာတို့တွင် ဂုဏ်ထူးဖြင့်အောင်မြင်ခဲ့သည်။
အဖြေ: မှန်

မေးခွန်း: သိပ္ပံမောင်ဝသည် အိုင်အေး မေးပွဲအောင်မြင်ရာ၌ မြန်မာစာပထမရသောကြောင့် သာဒိုးအောင်ဆုကို ရရှိခဲ့သည်။
အဖြေ: မှန်

မေးခွန်း: သိပ္ပံမောင်ဝသည် အိုင်အေစာမေးပွဲကို အောင်မြင်ရာ၌ ပါဠိဘာသာတွင် ဂုဏ်ထူးဖြင့် အောင်မြင်ခဲ့ပါသည်။
အဖြေ: မှန်

မေးခွန်း: သိပ္ပံမောင်ဝသည် ပထမတန်းဂုဏ်ထူးဖြင့် ထူးချွန်စွာအောင်မြင်ပြီး ပထမဆုံး မြန်မာစာဂုဏ်ထူးဘွဲ့ရသူဖြစ်သည်။
အဖြေ: မှန်

မေးခွန်း: သိပ္ပံမောင်ဝသည် ၁၉၂၉-၁၉၄၅ အထိ ရာထူးအမျိုးမျိုးဖြင့် နိုင်ငံတာဝန်များကို ထမ်းဆောင်ခဲ့သည်။
အဖြေ: မှန်

မေးခွန်း: ဦးစိန်တင်သည် ၁၉၄၂ ခုနှစ်၊ ဇွန်လ ၆ ရက်နေ့တွင် ကွယ်လွန်အနိစ္စရောက်သည်။
အဖြေ: မှန်
မလုပ်မစား

မေးခွန်း: ပီမိုးနင်းကို မိုးနှင်းများလွန်စွာကျဆင်းချိန်၌ မွေးဖွားသောကြောင့် ငယ်နာမည်မှာ မောင်မိုးနှင်းဖြစ်သည်။
အဖြေ: မှန်

မေးခွန်း: မလုပ်မစားဝတ္ထုတိုသည် ပီမိုးနင်းရေးသားခဲ့သော ဝတ္ထုတိုတစ်ပုဒ်ဖြစ်သည်။
အဖြေ: မှန်

မေးခွန်း: ပီမိုးနင်း၏ဇာတာမည်အမှာ မောင်ကျော်ညွန့်ဖြစ်သည်။
အဖြေ: မှန်

မေးခွန်း: ပီမိုးနင်းသည် အင်္ဂလိပ်ကျောင်းကအမည် ဖီးလစ် (Phillip) မှ (P) ကို အဖျားဆွတ်၍ ငယ်မည်မိုးနှင်းနှင့်ပေါင်းကာ ပီမိုးနင်းဟူသော ကလောင်အမည်ကို ခံယူခဲ့သည်။
အဖြေ: မှန်

မေးခွန်း: ပီမိုးနင်းသည် ၁၈၉၅ ခုနှစ်တွင် သုံးဆယ်မြို့ အာ-စီ-အင် ကျောင်း၌ ပညာသင်ကြားခဲ့သည်။
အဖြေ: မှား

မေးခွန်း: ပီမိုးနင်းသည် သူရိယသတင်းစာတိုက်၊ ပညာ့အလင်းသတင်းစာတိုက်တို့တွင် ဝင်ရောက်လုပ်ကိုင်ခဲ့သည်။
အဖြေ: မှန်

မေးခွန်း: ပီမိုးနင်းသည် နော်လိပ်မဂ္ဂဇင်းတွင် အယ်ဒီတာလုပ်ခဲ့ပြီး “ဦးလေပွေ”အမည်ဖြင့် အင်္ဂလိပ်ဆောင်းပါး များစွာရေးသားခဲ့သည်။
အဖြေ: မှန်

မေးခွန်း: ပီမိုးနင်းသည် နေရီရီ၊ ပွဲစားကြီးသားအဖနှင့် မြမြ စသော ဝတ္ထုရှည်ကြီးများကို ရေးသားခဲ့သည်။
အဖြေ: မှန်

မေးခွန်း: ပီမိုးနင်းသည် ၁၉၄၀ ဒီဇင်ဘာလ ၁၆ရက်နေ့တွင် ကွယ်လွန်အနိစ္စ‌ရောက်သည်။
အဖြေ: မှား
စာဘူးတောင်း

မေးခွန်း: စာဘူးတောင်းဆောင်းပါးသည် ဒဂုန်ဦးစန်းငွေ၏ စာဘူးတောင်းစာအုပ်မှ ရွေးချယ်ချက်ဖြစ်သည်။
အဖြေ: မှန်

မေးခွန်း: ဒဂုန်ဦးစန်းငွေကို ၁၉၁ဝ ပြည့်နှစ် ဇူလိုင် ၁၉ ရက်နေ့တွင် ရေနံချောင်းမြို့၌ ဖွားမြင်သည်။
အဖြေ: မှား

မေးခွန်း: ဒဂုန်ဦးစန်းငွေသည် အသက်(၂၄)နှစ်တွင် လူဝတ်လဲခဲ့သည်။
အဖြေ: မှား

မေးခွန်း: ဒဂုန်ဦးစန်းငွေသည် ၁၉၃၅ ခုနှစ်တွင် ဒဂုန်မဂ္ဂဇင်းအယ်ဒီတာအဖွဲ့ဝင်အဖြစ် တာဝန်ယူဆောင်ရွက်ခဲ့သည်။
အဖြေ: မှား

မေးခွန်း: ဒဂုန်ဦးစန်းငွေသည် ၁၉၃၉ ခုနှစ်တွင် မြန်မာနိုင်ငံစာရေးဆရာအသင်း အတွင်းရေးမှူးအဖြစ် တာဝန်ယူ ခဲ့သည်။
အဖြေ: မှား

မေးခွန်း: ဒဂုန်ဦးစန်းငွေသည် ၁၉၅၄ ခုနှစ်တွင် ရုပ်ရှင်အောင်လံ အယ်ဒီတာချုပ်အဖြစ် လုပ်ကိုင်ခဲ့သည်။
အဖြေ: မှန်

မေးခွန်း: ဒဂုန်ဦးစန်းငွေသည် ၁၉၆၄ ခုနှစ်တွင် ဂျာနယ်၊ မဂ္ဂဇင်းတို့တွင် စာပေအတိုင်ပင်ခံအဖြစ် လုပ်ကိုင်ခဲ့သည်။
အဖြေ: မှန်

မေးခွန်း: ဒဂုန်ဦးစန်းငွေသည် ၁၉၆ဝ ပြည့်နှစ်မှစ၍ မြန်မာစာကော်မရှင်အဖွဲ့ဝင်နှင့် ကျောင်းသုံးစာအုပ်ကော်မတီ အဖွဲ့ဝင်အဖြစ် ဆောင်ရွက်ခဲ့သည်။
အဖြေ: မှား

မေးခွန်း: ဒဂုန်ဦးစန်းငွေသည် ၁၉၈၃ ခုနှစ်တွင် မြန်မာစာအဖွဲ့ဦးစီးဌာန အချိန်ပြည့် အဖွဲ့ဝင်အဖြစ် တာဝန်ထမ်းဆောင်ခဲ့သည်။
အဖြေ: မှန်

မေးခွန်း: ဒဂုန်ဦးစန်းငွေသည် ၁၉၈၅ ခုနှစ်တွင် ပြန်လည်ထုတ်ဝေသည့် ဒဂုန်မဂ္ဂဇင်းအတိုင်ပင်ခံ စာတည်းအဖြစ် တာဝန်ထမ်းဆောင်ခဲ့သည်။
အဖြေ: မှန်

မေးခွန်း: ဒဂုန်ဦးစန်းငွေသည် ရတနာမွန်မဂ္ဂဇင်း စာတည်းချုပ်တာဝန်များ ကို ယူခဲ့သည်။
အဖြေ: မှန်

မေးခွန်း: ဒဂုန်ဦးစန်းငွေသည် ဘားမားဂျာနယ်တွင် ဘားမားစန်းစန်း ကလောင်အမည်ဖြင့် ရေးခဲ့သည်။
အဖြေ: မှန်

မေးခွန်း: ဒဂုန်ဦးစန်းငွေသည် ၁၉၃၇ ခုနှစ်တွင် ပျို့အဘိဓာန်စာအုပ်ကို ပထမလုံးချင်းအဖြစ် ထုတ်ဝေခဲ့သည်။
အဖြေ: မှန်
ဦးဖေမောင်တင်

မေးခွန်း: ဦးဖေမောင်တင် အတ္ထုပ္ပတ္တိသည် မင်းယုဝေ၏ ပထမမြန်မာများစာအုပ်မှ ရွေးချယ်ချက်ဖြစ်သည်။
အဖြေ: မှန်

မေးခွန်း: ဆရာမင်းယုဝေကို ဧရာဝတီတိုင်း မြောင်းမြမြို့တွင် မွေးဖွားသည်။
အဖြေ: မှား

မေးခွန်း: မင်းယုဝေ၏ အမည်ရင်းမှာ ဦးဧမောင်ဖြစ်သည်။
အဖြေ: မှား

မေးခွန်း: မင်းယုဝေသည် လန်ဒန်တက္ကသိုလ်အရှေ့တိုင်းနှင့် အာဖရိကဘာသာရပ်များ လေ့လာရေးကျောင်းမှ အဘိဓာန်ပညာရပ် သင်ယူခဲ့သည်။
အဖြေ: မှန်

မေးခွန်း: မင်းယုဝေသည် ကုန်သွယ်ရေးဝန်ကြီးဌာန ဦးစီးအရာရှိအဖြစ် ထမ်းဆောင်ခဲ့သည်။
အဖြေ: မှား

မေးခွန်း: မင်းယုဝေသည် စာပေဗိမာန်စာပြုအဖြစ်လည်း တာဝန်ထမ်းဆောင်ခဲ့သည်။
အဖြေ: မှန်

မေးခွန်း: မင်းယုဝေသည် ရန်ကုန်တက္ကသိုလ်ဘာသာပြန်နှင့် စာထုတ်ဝေရေးဌာန အယ်ဒီတာအဖြစ် ထမ်းဆောင် ခဲ့သည်။
အဖြေ: မှန်

မေးခွန်း: မင်းယုဝေသည် မြဝတီပုံနှိပ်တိုက် အယ်ဒီတာချုပ်အဖြစ် တာဝန်ထမ်းဆောင်ခဲ့သည်။
အဖြေ: မှန်

မေးခွန်း: မင်းယုဝေသည် ရန်ကုန်တက္ကသိုလ်ကျောင်းသားဘဝတွင် ကဗျာ၊ ဝတ္ထုတို၊ ဆောင်းပါးများ ပုံနှိပ်ဖော်ပြခြင်းခံရသည်။
အဖြေ: မှန်

မေးခွန်း: မင်းယုဝေသည် ၁၉၄၄ ခုနှစ်တွင် ကျုံပျော်မြို့ အာရှလူငယ်အစည်းအရုံး ညီလာခံအထိမ်းအမှတ် ပြိုင်ပွဲတွင် ဆောင်းပါးပထမဆု ရရှိခဲ့သည်။
အဖြေ: မှန်

မေးခွန်း: မင်းယုဝေသည် ၁၉၅၄ ခုနှစ်တွင် “အီစွပ်ပုံပြင်များ”စာအုပ်ဖြင့် စာပေဗိမာန်ဘာသာပြန်ဆုကိုရရှိခဲ့သည်။
အဖြေ: မှန်

မေးခွန်း: မင်းယုဝေသည် ၂၀၁၃ ခုနှစ်တွင် “သီတဂူဆရာတော်ဘုရားကြီး အရှင်ဉာဏိသရ၏ ဘဝဖြစ်စဉ်အကျဉ်း စာအုပ်ဖြင့် စာပေဗိမာန်စာပေဆုကို ရရှိခဲ့သည်။
အဖြေ: မှန်

မေးခွန်း: မင်းယုဝေသည် ဆန်းလွင်စာပေဆု၊ ဓမ္မာစရိယ ဦးအေးနိုင်စာပေဆုများ ရရှိခဲ့သည်။
အဖြေ: မှန်

မေးခွန်း: မင်းယုဝေသည် ၂ဝဝ၆ ခုနှစ်တွင် ဓမ္မဗိမာန်က တစ်သက်သာ ဓမ္မစာပေဆုကို ရရှိခဲ့သည်။
အဖြေ: မှန်

မေးခွန်း: မင်းယုဝေသည် ၂၀၁၂ ခုနှစ်တွင် နိုင်ငံတော်အမျိုးသားစာပေ တစ်သက်တာဆုကို ရရှိခဲ့သည်။
အဖြေ: မှန်
အဖြူနဲ့အနက်

မေးခွန်း: မောင်ခင်မင် (ဓနုဖြူ) ၏ အမည်ရင်းမှာ ဦးခင်အေးဖြစ်သည်။
အဖြေ: မှန်

မေးခွန်း: အဖြူနှင့်အနက် ရသစာတမ်းသည် မောင်ခင်မင် (ဓနုဖြူ)၏ မောင်ရုပ်ဆိုးနှင့် မယ်မဒ္ဒီရသစာတမ်းများ စာအုပ်မှ ရွေးချယ်ချက်ဖြစ်သည်။
အဖြေ: မှန်

မေးခွန်း: မောင်ခင်မင် (ဓနုဖြူ) ကို ၁၉၄ဝ ပြည့်နှစ်၊ ဇန်နဝါရီလ ၂၄ ရက်နေ့တွင် မွေးဖွားသည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် ရန်ကုန်မြို့ မြူနီစီပယ်ပညာရေးအဖွဲ့က စစ်ဆေးသော စတုတ္ထတန်း စာမေးပွဲကို ပထမအဆင့်ဖြင့် အောင်မြင်ခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် သတ္တမတန်းစာမေးပွဲတွင် ရန်ကုန်ခရိုင်၌ အမှတ်အများဆုံးဖြင့် အောင်မြင် ခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် တက္ကသိုလ်ဝင်တန်းစာမေးပွဲတွင် မြန်မာတစ်ပြည်လုံး၌ မြန်မာစာအမှတ်အများဆုံး ရသည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် ဝိဇ္ဇာအထွေထွေဂုဏ်ထူးဘွဲ့ကို ပထမတန်းဂုဏ်ထူးဖြင့် အောင်မြင်ခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် မဟာဝိဇ္ဇာတန်းကို ဂုဏ်ထူးဖြင့် အောင်မြင်ခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) ၂ဝဝ၂ ခုနှစ်တွင် ရန်ကုန်တက္ကသိုလ်က ဂုဏ်ထူးဆောင်စာပေပါရဂူ (D.Litt) ဘွဲ့ချီးမြှင့်ခဲ့သည်။
အဖြေ: မှန်

မေးခွန်း: မောင်ခင်မင်(ဓနုဖြူ)သည် ၁၉၆၃ ခုနှစ်တွင် ပုသိမ်ကောလိပ် မြန်မာစာဌာန၌ လက်ထောက်ကထိက အဖြစ် စတင်အမှုထမ်းခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် ရန်ကုန်တက္ကသိုလ်၊ မြန်မာစာဌာန၊ ပါမောက္ခ(ဌာနမှူး)အဖြစ်မှ အငြိမ်းစားယူခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် ဂျပန်နိုင်ငံ အိုဆာကာနိုင်ငံခြားဘာသာသင် တက္ကသိုလ်သို့ ဧည့်ပါမောက္ခအဖြစ် သွားရောက်တာဝန်ထမ်းဆောင်ခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် ၁၉၇၉ ခုနှစ်တွင် စကားပြေသဘောတရား စကားပြေအတတ်ပညာ စာအုပ်ကို ပထမဆုံးပြုစုခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ)သည် မြန်မာစကား မြန်မာစာရုပ်ပုံလွှာစာမူဖြင့် စာပေဗိမာန်စာမူဆု (သုတပဒေသာဝိဇ္ဇာပထမဆု)ကို ရရှိခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် နှစ်လေးဆယ်ဘဝမှတ်တိုင်များစာအုပ်ဖြင့် အမျိုးသားစာပေဆု) ကို ရရှိခဲ့ သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် ဘာသာအမြင် စာပေအမြင်စာအုပ်ဖြင့် အမျိုးသားစာပေဆု (စာပဒေသာဆု) ကို ရရှိခဲ့သည်။
အဖြေ: မှန်

မေးခွန်း: မောင်ခင်မင်(ဓနုဖြူ) သည် အိုဆာကာဧည့်သည်စာအုပ်ဖြင့် ထွန်းဖောင်ဒေးရှင်းစာပေဆုကို ရရှိခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် ကိုလိုနီခေတ် မြန်မာစာပေသမိုင်းစာအုပ်ဖြင့် သုတပဒေသာစာပေဆုကို ရရှိခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် အမွေခံသူတစ်ယောက် အမွေပေးသူတစ်ရာစာအုပ်ဖြင့် အမျိုးသားစာပေဆု (လူငယ်စာပေဆု)ကို ရရှိခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ)သည် မင်းသုဝဏ်ဋီကာစာအုပ်ဖြင့် ထွန်းဖောင်ဒေးရှင်းစာပေဆုကို ရရှိခဲ့သည်။
အဖြေ: မှန်

မေးခွန်း: မောင်ခင်မင် (ဓနုဖြူ) သည် နိုင်ငံတော်ကချီးမြှင့်သော ဝိဇ္ဇာပညာထူးချွန်တံဆိပ် ဒုတိယအဆင့်နှင့် ပထမအဆင့်တို့ကို ရရှိခဲ့သည်။
အဖြေ: မှန်
စိတ်ဓာတ်တည်ငြိမ်ရင့်ကျက်ခြင်း

မေးခွန်း: စိတ်ဓာတ်ရင့်ကျက်တည်ငြိမ်ခြင်း ဆောင်းပါးသည် ဒေါက်တာကျော်စိန်၏ သင့်ဘဝအတွက်တာ အသုံးချစိတ်ပညာစာအုပ်မှ ကောက်နုတ်ထားသော စကားပြေတစ်ပုဒ်ဖြစ်ပါသည်။
အဖြေ: မှန်

မေးခွန်း: ဒေါက်တာကျော်စိန်ကို ၁၉၃၂ ခုနှစ်တွင် ဦးစိန်ခိုင်၊ အမိ ဒေါ်သက်စုတို့မှ ပဲခူးမြို့၌ မွေးဖွားသည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၅၂ ပြည့်နှစ်တွင် ပဲခူးမြို့ အစိုးအထက်တန်းကျောင်းမှ ၁၀ တန်း အောင်မြင်ခဲ့သည်။
အဖြေ: မှား

မေးခွန်း: ဒေါက်တာကျော်စိန်သည် ၁၉၅၂ ခုနှစ်၊ ရန်ကုန်တက္ကသိုလ် ဥပစာအထက်တန်းတွင် မြန်မာစာအမှတ်အမြင့်ဆုံးရ၍ သာဒိုးအောင်ဆု ချီးမြှင့်ခံရသည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၅၆ ခုနှစ်တွင် ဝိဇ္ဇာဘွဲ့ ရရှိခဲ့သည်။
အဖြေ: မှား

မေးခွန်း: ဒေါက်တာကျော်စိန်သည် ၁၉၅၈ ခုနှစ်တွင် မဟာဝိဇ္ဇာဘွဲ့ကို ရန်ကုန်တက္ကသိုလ်မှ ရရှိခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၆၆ ခုနှစ်တွင် ပါရဂူဘွဲ့ကို အမေရိကန်ပြည်ထောင်စု နယူးယောက်မြို့ ကိုလံဘီယာတက္ကသိုလ်မှ ရရှိခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၆၄ ခုနှစ်မှစ၍ ရန်ကုန်တက္ကသိုလ် စိတ်ပညာဌာနတွင် နည်းပြဆရာအဖြစ် စတင်အမှုထမ်းခဲ့သည်။
အဖြေ: မှား

မေးခွန်း: ဒေါက်တာကျော်စိန်သည် ၁၉၇၇ ခုနှစ်တွင် စိတ်ပညာပါမောက္ခအဖြစ် ရန်ကုန်တက္ကသိုလ်တွင် တာဝန်ထမ်းဆောင်ခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၈၈ ခုနှစ်တွင် ပညာရေးဝန်ကြီးအဖြစ် နိုင်ငံတော်၏တာဝန်ကို ထမ်းဆောင်ခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၅၇ ခုနှစ်မှစ၍ ရှုမဝ၊ ငွေတာရီ မဂ္ဂဇင်းများတွင် ဆောင်းပါးများ ရေးသားခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၇၃ ခုနှစ်တွင် စာပေဗိမာန်စာမူဆုပြိုင်ပွဲတွင် “သင့်ဘဝတွက်တာ အသုံးချ စိတ်ပညာ”စာမူဖြင့် သုတပဒေသာ (ဝိဇ္ဇာ)ပညာရပ် ပထမဆုရရှိခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၉ဝ ပြည့်နှစ်အတွက် “လူငယ်လမ်းညွှန်”စာမူဖြင့် လူငယ်စာပေ ပထမဆု ရရှိခဲ့သည်။
အဖြေ: မှန်
ပေါ်နွေလလျှင်

မေးခွန်း: နတ်ရှင်နောင်သည် ဟံသာဝတီဆင်ဖြူများရှင်မင်းတရားကြီး၏ သားတော်ဖြစ်သည်။
အဖြေ: မှား

မေးခွန်း: နတ်ရှင်နောင်သည် တောင်ငူရွှေနန်းကို သိမ်းမြန်းစိုးစံတော်မူသော မင်းရဲသီဟသူ၏ သားတော်ကြီးလည်း ဖြစ်သည်။
အဖြေ: မှန်

မေးခွန်း: သက္ကရာဇ် ၉၆၄ ခုနှစ်၊ နတ်တော်လတွင် တောင်ငူဘုရင် သီဟသူသည် ကေတုမတီရွှေနန်းတော်ကို တည်တော်မူသည်။
အဖြေ: မှန်

မေးခွန်း: သက္ကရာဇ် ၉၆၅ ခုနှစ်၊ တန်ခူးလတွင် တောင်ငူဘုရင် သီဟသူသည် မိဖုရားခေါင်ကြီးနှင့်အတူ နန်းတက်တော်မူသည်။
အဖြေ: မှန်

မေးခွန်း: နတ်ရှင်နောင်ကို သက္ကရာဇ် ၉၃ဝ ပြည့်နှစ်တွင် ဖွားမြင်သည်။
အဖြေ: မှား

မေးခွန်း: နတ်ရှင်နောင်၏ အိမ်ရှေ့မိဖုရား ရာဇဓာတုကလျာသည် အိမ်ရှေ့မိဖုရားအဖြစ် (၇)လ စံစားပျော်ရွှင်ရပြီးနောက်ကွယ်လွန်တော်မူရသည်။
အဖြေ: မှန်

မေးခွန်း: နတ်ရှင်နောင်၏ ခမည်းတော် တောင်ငူဘုရင်သီဟသူသည် သက္ကရာဇ် ၉၇၁ ခုနှစ်တွင် နတ်ပြည်စံတော်မူသည်။
အဖြေ: မှန်

မေးခွန်း: “ပေါ်နွေလလျှင်”အစချီ ရတုသည် နတ်ရှင်နောင်၏ကဗျာများထဲမှ အကောင်းဆုံးနှင့် အထင်ရှားဆုံးဖြစ်သည်။
အဖြေ: မှန်

မေးခွန်း: တောင်ငူမင်းနတ်ရှင်နောင်သည် သက္ကရာဇ် ၉၇၅ ခုနှစ်၊ တန်ခူးလပြည့်ကျော် ၃ ရက်၊ စနေနေ့တွင် သန်လျင်ဈေးလယ်၌ ကွက်မျက်ခံရသည်။
အဖြေ: မှန်
ငါ့ကိုလွယ်အမယ်ကြီးနှင့်

မေးခွန်း: ငါ့ကိုလွယ်အမယ်ကြီးနှင့် ကဗျာသည် ညောင်ရမ်းခေတ်စာဆို တောင်တွင်းရှင်ငြိမ်းမယ် စပ်ဆိုခဲ့သောကဗျာ ဖြစ်သည်။
အဖြေ: မှန်

မေးခွန်း: အိုင်ချင်းသည် ပထမအင်းဝခေတ်ကပင် စတင်ပေါ်ပေါက်ခဲ့သော ကဗျာအမျိုးအစားဖြစ်သည်။
အဖြေ: မှန်

မေးခွန်း: အိုင်ချင်းဆိုသည်မှာ ကြငှန်းသံ ကျမ်းသံမပါဘဲ ကျေးတောသံပါသည့် တေးကဗျာဖြစ်သည်။
အဖြေ: မှန်

မေးခွန်း: အိုင်ချင်းဆိုသည်မှာ အသံအိုင်အိုင် အသံမြိုင်မြိုင်ဖြင့် အများဝိုင်းဖွဲ့သီဆိုရသော တေးကဗျာတစ်မျိုး ဖြစ်သည်။
အဖြေ: မှန်

မေးခွန်း: ငါ့ကိုလွယ်အမယ်ကြီးနှင့် ကဗျာသည် ထီးဟန်နန်းဟန်မပါ ကျေးလက်ရနံ့သင်းပြီး ချစ်ခြင်းမေတ္တာကို ဖော်ကျူးသော ကဗျာတစ်ပုဒ်ဖြစ်သည်။
အဖြေ: မှန်
သြဝါဒထူး

မေးခွန်း: သြဝါဒထူးကဗျာသည် စိန္တကျော်သူဦးသြ ရေးဖွဲ့သော ပျို့ကဗျာဖြစ်သည်။
အဖြေ: မှန်

မေးခွန်း: ဦးသြကို သက္ကရာဇ် ၁ဝ၉၈ ခုနှစ်တွင် အလုံမြို့ အထက်မောင်းထောင်ရွာ၌ ဖွားမြင်သည်။
အဖြေ: မှန်

မေးခွန်း: ဦးသြသည် ငယ်ရွယ်စဉ် သာမဏေဘဝကပင် ကဗျာ၊ လင်္ကာရေးသားခြင်း၌ ဝါသနာပါသည်။
အဖြေ: မှန်

မေးခွန်း: ဦးဩသည် အသက် ၁၃ နှစ်အရွယ်တွင် “ရွှေတောင်ရာဇကျော်ဘွဲ့” ရခဲ့သည်။
အဖြေ: မှန်

မေးခွန်း: ဦးဩ အသက် ၁၃ နှစ်အရွယ်၌ ဘထွေးတော်သတိုးမင်းထံတွင် သံတော်ဆင့်အဖြစ် ထမ်းရွက်ရသည်။
အဖြေ: မှန်

မေးခွန်း: “ကဝိလက္ခဏာသတ်ပုံ”သံပေါက်ကျမ်း ပုဒ်ရေ ၁၇၈၇ ပုဒ်ကို ဦးဩ ၁၅ နှစ်အရွယ်တွင် ရေးသားစီရင် ပြီးစီးခဲ့သည်။
အဖြေ: မှန်

မေးခွန်း: ဦးဩကို အလောင်းမင်းတရားကြီးက “စိန္တကျော်သူ”ဘွဲ့ကို ပေးအပ်ချီးမြှင့်သည်။
အဖြေ: မှန်

မေးခွန်း: ဦးဩသည် “စိန္တကျော်သူ”ဘွဲ့ဖြင့် ဗဒုံမြို့စား သတိုးမင်းလှရွှေတောင်ထံတွင် စာဆိုအဖြစ် ခစားရသည်။
အဖြေ: မှန်

မေးခွန်း: ဦးဩသည် သက္ကရာဇ် ၁၂၂၁ ခုနှစ်တွင် “ရာဇဝင်လင်္ကာ”ကို ရေးသားခဲ့၍ ဗဒုံမြို့စား သတိုးမင်းလှရွှေတောင်ထံ ဆက်သွင်းသည်။
အဖြေ: မှန်

မေးခွန်း: ဦးဩသည် ၁၂၂၂ ခုနှစ်တွင် “သြဝါဒထူးပျို့”ကို ရေးသားစီရင်ခဲ့သည်။
အဖြေ: မှန်
ပေါင်းရှစ်ယောက်ကောက်စိုက်သူ

မေးခွန်း: ပေါင်းရှစ်ယောက်ကောက်စိုက်သူကဗျာသည် မောင်းထောင်ဦးကျော်လှ၏ ကဗျာဖြစ်သည်။
အဖြေ: မှန်

မေးခွန်း: ဦးကျော်လှကို သက္ကရာဇ် ၁၂၀၃ ခုနှစ်၊ သီတင်းကျွတ်လဆန်း ၁၅ ရက်တွင် ဖွားမြင်ခဲ့သည်။
အဖြေ: မှန်

မေးခွန်း: ဦးကျော်လှ၏ဇာတိမှာ မုံရွာခရိုင် ဘုတလင်နယ် မောင်းထောင်ရွာဇာတိ ဖြစ်သည်။
အဖြေ: မှန်

မေးခွန်း: ဦးကျော်လှသည် ငယ်စဉ်ကတည်းက ကဗျာ၊ လင်္ကာနှင့် ဗေဒင်နက္ခတ်တို့ကို လိုက်စားခဲ့သည်။
အဖြေ: မှန်

မေးခွန်း: ဦးကျော်လှသည် ပုဂံမင်းနှင့် မင်းတုန်းမင်းတို့လက်ထက်တွင် နန်းသုံးသံချိုကိုင် ရုပ်သေးပညာရှင်အဖြစ်ကျော်ကြားသည်။
အဖြေ: မှန်

မေးခွန်း: ဦးကျော်လှသည် သံချိုဖွဲ့ရာတွင် အင်္ဂလိပ်အစိုးရကို ထိခိုက်ဖွဲ့ဆိုသဖြင့် ဖမ်းဆီးချုပ်နှောင်ခြင်းခံရသည်။
အဖြေ: မှန်

မေးခွန်း: သံချိုများသည် ရုပ်သေးပွဲတွင် လက်တန်းဖွဲ့ဆိုရသော လေးချိုးပုံစံကဗျာမျိုးဖြစ်သည်။
အဖြေ: မှန်

မေးခွန်း: ဦးကျော်လှသည် ကောက်စိုက်သမများ၏ အိမ်သို့လာရောက်တောင်းပန်မှုကြောင့် ပေါင်းရှစ်ယောက်ကောက်စိုက်သူ သံချိုကို လက်တန်းစပ်ဆိုခဲ့သည်။
အဖြေ: မှန်

မေးခွန်း: ကောက်စိုက်သမရှစ်ယောက်တို့သည် ချွေးနှဲစာဖြင့် ကြေးစည်လှူရန် စုဆောင်းကြသော်လည်း ငွေကြေးမလုံလောက်၍ အလှူခံရာတွင် သံချိုကို သီဆိုခဲ့ခြင်းဖြစ်သည်။
အဖြေ: မှန်

မေးခွန်း: မောင်းထောင်ဦးကျော်လှသည် သက္ကရာဇ် ၁၂၈၁ ခုနှစ်၊ ဝါခေါင်လဆန်း ၅ ရက်နေ့တွင် ကွယ်လွန်ခဲ့သည်။
အဖြေ: မှန်
အညာမင်္ဂလာဆောင်

မေးခွန်း: အညာမင်္ဂလာဆောင် လေးချိုးကြီးကို သက္ကရာဇ် ၁၉၁၃ ခုနှစ်တွင် သခင်ကိုယ်တော်မှိုင်း ရေးသားခဲ့သည်။
အဖြေ: မှန်

မေးခွန်း: အညာမင်္ဂလာဆောင်လေးချိုးကြီးသည် သခင်ကိုယ်တော်မှိုင်းရေးသော ဗိုလ်ဋီကာမှ ထုတ်နုတ်ထားသည်။
အဖြေ: မှန်

မေးခွန်း: သခင်ကိုယ်တော်မှိုင်း၏ ငယ်နာမည်မှာ မောင်လွန်းဖြစ်သည်။
အဖြေ: မှန်

မေးခွန်း: သခင်ကိုယ်တော်မှိုင်းသည် ငယ်စဉ်က ကျီးသဲလေးထပ်ဆရာတော်ထံတွင် ပညာသင်ကြားခဲ့သည်။
အဖြေ: မှန်

မေးခွန်း: သခင်ကိုယ်တော်မှိုင်းသည် အသက်၂၀ ခန့်တွင် ရန်ကုန်နှင့် မော်လမြိုင်မြို့များတွင် ပုံနှိပ်တိုက်စာပြင်ဆရာလုပ်ခဲ့သည်။
အဖြေ: မှန်

မေးခွန်း: သခင်ကိုယ်တော်မှိုင်းသည် သူရိယသတင်းစာတွင် အယ်ဒီတာလုပ်ခဲ့သည်။
အဖြေ: မှန်

မေးခွန်း: သခင်ကိုယ်တော်မှိုင်းသည် မစ္စတာမောင်မှိုင်းအမည်ဖြင့် စာများရေးသားခဲ့သည်။
အဖြေ: မှန်

မေးခွန်း: သခင်ကိုယ်တော်မှိုင်းသည် ဒဂုန်မဂ္ဂဇင်းတွင် အယ်ဒီတာလုပ်ခဲ့သည်။
အဖြေ: မှန်

မေးခွန်း: သခင်ကိုယ်တော်မှိုင်းသည် အမျိုးသားကောလိပ်ပေါ်ပေါက်လာသောအခါတွင် မြန်မာနှင့် ရာဇဝင်ပါမောက္ခ အဖြစ် တာဝန်ယူထမ်းဆောင်ခဲ့သည်။
အဖြေ: မှန်

မေးခွန်း: သခင်ကိုယ်တော်မှိုင်းသည် ၁၉၅၂ ခုနှစ်တွင် ကမ္ဘာ့ငြိမ်းချမ်းရေးကွန်ဂရက် (မြန်မာနိုင်ငံ) ၏ ဥက္ကဋ္ဌအဖြစ်တင်မြှောက်ခြင်းခံရသည်။
အဖြေ: မှန်

မေးခွန်း: သခင်ကိုယ်တော်မှိုင်းသည် ၁၉၅၄ ခုနှစ်တွင် စတာလင်ဆုကြီး ရရှိခဲ့သည်။
အဖြေ: မှန်

မေးခွန်း: သခင်ကိုယ်တော်မှိုင်းသည် ၁၉၆ဝ ခုနှစ်တွင် အရှေ့ဂျာမနီဟမ်းဘတ်တက္ကသိုလ်မှ ဒေါက်တာဘွဲ့ ပေးအပ်ခြင်း ခံရသည်။
အဖြေ: မှန်
ကမ္ဗောဇသို့

မေးခွန်း: ကမ္ဗောဇသို့ကဗျာသည် ကိုလိုနီခေတ်တွင် ဆရာဇော်ဂျီရေးဖွဲ့ခဲ့သော ကဗျာတစ်ပုဒ်ဖြစ်သည်။
အဖြေ: မှန်

မေးခွန်း: ဆရာဇော်ဂျီ၏ဇာတိမှာ ဧရာဝတီတိုင်း ဖျာပုံမြို့ဖြစ်သည်။
အဖြေ: မှန်

မေးခွန်း: ဆရာဇော်ဂျီ၏အမည်ရင်းမှာ ဦးသိန်းဟန်ဖြစ်သည်။
အဖြေ: မှန်

မေးခွန်း: ဆရာဇော်ဂျီသည် ရန်ကုန်မြို့ မြို့မအမျိုးသားအထက်တန်းကျောင်းမှ ဒသမတန်း အောင်မြင်ခဲ့သည်။
အဖြေ: မှန်

မေးခွန်း: ဆရာဇော်ဂျီသည် ရန်ကုန်တက္ကသိုလ်မှ ဝိဇ္ဇာဘွဲ့ ရရှိခဲ့သည်။
အဖြေ: မှန်

မေးခွန်း: ဆရာဇော်ဂျီသည် ရန်ကုန်တက္ကသိုလ်၌ မြန်မာစာနည်းပြအဖြစ် ဆောင်ရွက်ခဲ့သည်။
အဖြေ: မှန်

မေးခွန်း: ဆရာဇော်ဂျီသည် မန္တလေးဥပစာကောလိပ်၌ မြန်မာစာနည်းပြအဖြစ် ဆောင်ရွက်ခဲ့သည်။
အဖြေ: မှန်

မေးခွန်း: ဆရာဇော်ဂျီသည် ရန်ကုန်တက္ကသိုလ်မှ မြန်မာစာမဟာဝိဇ္ဇာဘွဲ့နှင့် အင်္ဂလိပ်စာမဟာဘွဲ့ ရရှိခဲ့သည်။
အဖြေ: မှန်

မေးခွန်း: ဆရာဇော်ဂျီသည် လန်ဒန်တက္ကသိုလ်နှင့် ဒပ်ဗလင်တက္ကသိုလ်တွင် စာကြည့်တိုက်ပညာ ဒီပလိုမာဘွဲ့ ရရှိခဲ့သည်။
အဖြေ: မှန်

မေးခွန်း: ဆရာဇော်ဂျီသည် ၁၉၂၈ ဟံသာကြေးမုံ လက်ရေးစာစောင်တွင် “ပိတောက်ပန်း”သံချိုကဗျာဖြင့် စာပေနယ်ထဲသို့ ဝင်ရောက်ခဲ့သည်။
အဖြေ: မှန်

မေးခွန်း: ဆရာဇော်ဂျီသည် ခေတ်စမ်းစာပေလှုပ်ရှားမှုကို ဦးဆောင်ခဲ့သူဖြစ်သည်။
အဖြေ: မှန်

မေးခွန်း: ဆရာဇော်ဂျီသည် သခင်ကိုယ်တော်မှိုင်းဋီကာစာအုပ်ဖြင့် စာပေဗိမာန် စာပဒေသာဆု ရရှိခဲ့သည်။
အဖြေ: မှန်

မေးခွန်း: ဆရာဇော်ဂျီသည် “နင်လားဟဲ့ ချစ်ဒုက္ခနှင့် အခြားဝတ္ထုတိုများ”စာအုပ်ဖြင့် အမျိုးသားစာပေဆု ရရှိခဲ့သည်။
အဖြေ: မှန်

မေးခွန်း: ဆရာဇော်ဂျီသည် “ရှေးခေတ်ပုဂံကဗျာများနှင့် အခြားကဗျာများ” စာအုပ်ဖြင့် အမျိုးသားစာပေဆုကို ရရှိခဲ့သည်။
အဖြေ: မှန်

မေးခွန်း: ဆရာဇော်ဂျီသည် ၁၉၉ဝ ပြည့်နှစ် စက်တင်ဘာလ ၂၆ ရက်နေ့တွင် ကွယ်လွန်ခဲ့သည်။
အဖြေ: မှန်
လက်ဖက်ရည်ကြမ်းဝိုင်း

မေးခွန်း: လက်ဖက်ရည်ကြမ်းဝိုင်းကဗျာသည် ဗန်းမော်ညိုနွဲ့၏ လက်ရွေးစင်ကဗျာများစာအုပ်မှ ထုတ်နုတ်ထားခြင်း ဖြစ်သည်။
အဖြေ: မှန်

မေးခွန်း: ဗန်းမော်ညိုနွဲ့၏ အမည်ရင်းမှာ ဦးပုထွေးဖြစ်သည်။
အဖြေ: မှန်

မေးခွန်း: ဗန်းမော်ညိုနွဲ့သည် မန္တလေးမြို့ ပေါက်မြိုင်ဘုန်းတော်ကြီးကျောင်းမှ ဆယ်တန်းအောင်မြင်ခဲ့သည်။
အဖြေ: မှန်

မေးခွန်း: ဗန်းမော်ညိုနွဲ့သည် ဗန်းမော်မြို့ မြူနီစီပယ်ကျောင်း၌ အလယ်တန်းပြဆရာအဖြစ် တာဝန်ထမ်းဆောင်ခဲ့သည်။
အဖြေ: မှန်

မေးခွန်း: ဗန်းမော်ညိုနွဲ့သည် စိန်လုံမြို့ အထက်တန်းကျောင်းတွင် အထက်တန်းပြဆရာအဖြစ် တာဝန်ထမ်းဆောင်ခဲ့သည်။
အဖြေ: မှန်

မေးခွန်း: ဗန်းမော်ညိုနွဲ့သည် အရုဏ်ဦးကလေးကဗျာများစာအုပ်ဖြင့် အနုပညာစာပေဆိုင်ရာ အမျိုးသားစာပေဆု (ကလေးသူငယ်ဆိုင်ရာစာပေ ပထမဆု) ရရှိခဲ့သည်။
အဖြေ: မှန်

မေးခွန်း: ဗန်းမော်ညိုနွဲ့သည် ၁၉၇၃-၁၉၇၆ ခုနှစ်တွင် ဗန်းမော်မြို့၏ ပြည်သူ့လွှတ်တော်ကိုယ်စားလှယ်အဖြစ် ရွေးချယ်ခံရသည်။
အဖြေ: မှန်
ပဒေသာလက်ရာ

မေးခွန်း: ပဒေသာလက်ရာကဗျာကို တက္ကသိုလ်တောသား ရေးဖွဲ့ခဲ့ပါသည်။
အဖြေ: မှန်

မေးခွန်း: တက္ကသိုလ်တောသား၏ အမည်ရင်းမှာ ဦးအောင်သောင်းဖြစ်သည်။
အဖြေ: မှန်

မေးခွန်း: ဦးအောင်သောင်းကို ၁၉၄၁ ခုနှစ်၊ အောက်တိုဘာလ ၅ ရက်နေ့တွင် ဖွားမြင်ခဲ့သည်။
အဖြေ: မှန်

မေးခွန်း: ဆရာဦးအောင်သောင်းသည် တက္ကသိုလ်ဝင်တန်းကို တောင်သာမြို့နယ် တလိုင်းရပ်ရွာသစ်ကျောင်းမှ အောင်မြင်ခဲ့သည်။
အဖြေ: မှန်

မေးခွန်း: ဆရာဦးအောင်သောင်းသည် ရန်ကုန်ဝိဇ္ဇာနှင့်သိပ္ပံတက္ကသိုလ်မှ မြန်မာစာဝိဇ္ဇာဂုဏ်ထူးဘွဲ့ကို ရရှိခဲ့သည်။
အဖြေ: မှန်

မေးခွန်း: ဆရာဦးအောင်သောင်းသည် မဟာဝိဇ္ဇာဘွဲ့ကို မန္တလေးတက္ကသိုလ်မှ ရရှိခဲ့သည်။
အဖြေ: မှန်

မေးခွန်း: ဆရာဦးအောင်သောင်းသည် မြန်မာစာအဖွဲ့တွင် အချိန်ပြည့်အဖွဲ့ဝင်တစ်ဦး ဖြစ်သည်။
အဖြေ: မှန်

မေးခွန်း: ဆရာဦးအောင်သောင်းသည် ၁၉၆ဝ ပြည့်နှစ်၊ တက္ကသိုလ်နှစ်ပတ်လည်မဂ္ဂဇင်းတွင် “ဘာလဲဟဲ့ လောကဓံ”ဝတ္ထုတိုကို စတင်ပုံနှိပ်ဖော်ပြခြင်း ခံရသည်။
အဖြေ: မှန်

မေးခွန်း: ဆရာဦးအောင်သောင်းသည် “ဝေဟင်စံမိတ်ဆွေများ”စာမူဖြင့် စာပေဗိမာန်စာမူ ပထမဆု ရရှိခဲ့သည်။
အဖြေ: မှန်

မေးခွန်း: ဆရာဦးအောင်သောင်းသည် “နယ်ချဲ့ခုခံစနစ်နှင့် မျိုးချစ်သူရဲကောင်း ဗိုလ်ရာညွန့်”စာအုပ်ဖြင့် ထွန်းဖောင်ဒေးရှင်ဆု ရရှိခဲ့သည်။
အဖြေ: မှန်

မေးခွန်း: ဆရာဦးအောင်သောင်းသည် ၂၀၂၁ ခုနှစ်တွင် ဝိဇ္ဇာပညာထူးချွန်တံဆိပ် (ပထမဆင့်) ရရှိခဲ့သည်။
အဖြေ: မှန်
ရေသည်ပြဇာတ်

မေးခွန်း: ရေသည်ပြဇာတ်သည် စာဆိုဦးပုညရေးဖွဲ့ခဲ့သော ပြဇာတ်ဖြစ်သည်။
အဖြေ: မှန်

မေးခွန်း: ဦးပုည၏ဇာတိမှာ စလေမြို့ဖြစ်သည်။
အဖြေ: မှန်

မေးခွန်း: ဦးပုည၏ ငယ်မည်မှာ မောင်ပုတ်စည်ဖြစ်သည်။
အဖြေ: မှန်

မေးခွန်း: ဦးပုညသည် ငယ်စဉ်က တူမောင်းရာဦးဒီပထံတွင် ပညာသင်ကြားခဲ့သည်။
အဖြေ: မှန်

မေးခွန်း: ဦးပုညသည် ဗန်းမော်ဆရာတော်ထံတွင် ရှင်သာမဏေပြု၍ “ရှင်ပုည”ဘွဲ့ကို ခံယူခဲ့သည်။
အဖြေ: မှန်

မေးခွန်း: ဦးပုညသည် ရှင်သာမဏေအဖြစ်မှ လူထွက်ပြီး ကနောင်မင်းထံ ခစားခဲ့သည်။
အဖြေ: မှန်

မေးခွန်း: ဦးပုညသည် မင်းတုန်းမင်းထံခစားရာ လက်ဖက်ရည်တော်ဘက်တွင် မင်းလှသင်္ခယာဘွဲ့ဖြင့် ထမ်းရွက်ရသည်။
အဖြေ: မှန်

မေးခွန်း: ဦးပုညသည် မြင်ကွန်းမြင်းခုံတိုင် မင်းသားတို့ပုန်ကန်သည့်အရေးတွင် အခါပေးသည်ဟု သင်္ကာမကင်းသဖြင့် ချုပ်ထားရာမှ ကွက်မြက်ခြင်းခံရသည်။
အဖြေ: မှန်
စိတ်ဓာတ်တည်ငြိမ်ရင့်ကျက်ခြင်း

မေးခွန်း: စိတ်ဓာတ်ရင့်ကျက်တည်ငြိမ်ခြင်း ဆောင်းပါးသည် ဒေါက်တာကျော်စိန်၏ သင့်ဘဝအတွက်တာ အသုံးချ စိတ်ပညာစာအုပ်မှ ကောက်နုတ်ထားသော စကားပြေတစ်ပုဒ်ဖြစ်ပါသည်။
အဖြေ: မှန်

မေးခွန်း: ဒေါက်တာကျော်စိန်ကို ၁၉၃၂ ခုနှစ်တွင် ဦးစိန်ခိုင်၊ အမိ ဒေါ်သက်စုတို့မှ ပဲခူးမြို့၌ မွေးဖွားသည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၅၂ ပြည့်နှစ်တွင် ပဲခူးမြို့ အစိုးအထက်တန်းကျောင်းမှ ၁၀ တန်း အောင်မြင်ခဲ့သည်။
အဖြေ: မှား

မေးခွန်း: ဒေါက်တာကျော်စိန်သည် ၁၉၅၂ ခုနှစ်၊ ရန်ကုန်တက္ကသိုလ် ဥပစာအထက်တန်းတွင် မြန်မာစာအမှတ် အမြင့်ဆုံးရ၍ သာဒိုးအောင်ဆု ချီးမြှင့်ခံရသည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၅၆ ခုနှစ်တွင် ဝိဇ္ဇာဘွဲ့ ရရှိခဲ့သည်။
အဖြေ: မှား

မေးခွန်း: ဒေါက်တာကျော်စိန်သည် ၁၉၅၈ ခုနှစ်တွင် မဟာဝိဇ္ဇာဘွဲ့ကို ရန်ကုန်တက္ကသိုလ်မှ ရရှိခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၆၆ ခုနှစ်တွင် ပါရဂူဘွဲ့ကို အမေရိကန်ပြည်ထောင်စု နယူးယောက်မြို့ ကိုလံဘီယာတက္ကသိုလ်မှ ရရှိခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၆၄ ခုနှစ်မှစ၍ ရန်ကုန်တက္ကသိုလ် စိတ်ပညာဌာနတွင် နည်းပြဆရာအဖြစ် စတင်အမှုထမ်းခဲ့သည်။
အဖြေ: မှား

မေးခွန်း: ဒေါက်တာကျော်စိန်သည် ၁၉၇၇ ခုနှစ်တွင် စိတ်ပညာပါမောက္ခအဖြစ် ရန်ကုန်တက္ကသိုလ်တွင် တာဝန် ထမ်းဆောင်ခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၈၈ ခုနှစ်တွင် ပညာရေးဝန်ကြီးအဖြစ် နိုင်ငံတော်၏တာဝန်ကို ထမ်းဆောင် ခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၅၇ ခုနှစ်မှစ၍ ရှုမဝ၊ ငွေတာရီ မဂ္ဂဇင်းများတွင် ဆောင်းပါးများ ရေးသားခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၇၃ ခုနှစ်တွင် စာပေဗိမာန်စာမူဆုပြိုင်ပွဲတွင် “သင့်ဘဝတွက်တာ အသုံးချ စိတ်ပညာ”စာမူဖြင့် သုတပဒေသာ (ဝိဇ္ဇာ)ပညာရပ် ပထမဆုရရှိခဲ့သည်။
အဖြေ: မှန်

မေးခွန်း: ဒေါက်တာကျော်စိန်သည် ၁၉၉ဝ ပြည့်နှစ်အတွက် “လူငယ်လမ်းညွှန်”စာမူဖြင့် လူငယ်စာပေ ပထမဆု ရရှိခဲ့သည်။
အဖြေ: မှန်